# AZƏRBAYCAN RESPUBLIKASI TƏHSIL NAZIRLIYI

**AZƏRBAYCAN DÖVLƏT IQTISAD UNIVERSITETI**

## UNEC

***Əlyazma hüququnda***

**Cümşüdlü Vüqar Səyyad**

**MAGİSTR DİSSERTASİYASI**

**Mövzu: «Azərbaycan Respublikasında büdcə gəlirlərinin formalaşması xüsusiyyətləri və inkişaf yolları»**

**İxtisasın şifri və adıı:060403 – Maliyyə**

**İxtisaslaşmanın adı:Maliyyə menecmenti**

**Elmi rəhbər: i.e.d., prof. D.A. Bağırov**

**Proqramın rəhbəri: prof. A.M. Kərimov**

**Kafedra müdiri: i.e.d. Ə.Ə. Ələkbərov**

**Bakı – 2017**

**Giriş..........................................................................................................................3**

**Fəsil I Bazar iqtisadiyyatı şəraitində büdcə münasibətlərinin nəzəri-metodoloji əsasları**

* 1. **Dövlət büdcəsinin mahiyyəti və məzmununa dair nəzəri baxışlar...............8**

**1.2 Müasir şəraitdə büdcə gəlirlərinin formalaşması üsulları..........................13**

**Fəsil II Müasir şəraitdə Azərbaycanda büdcə gəlirlərinin formalaşması mənbəyi və onun elmi statistik təhlili**

* 1. **Azərbaycan Respublikasi dövlət büdcəsinin gəlirlərinin formalaşmasında vergilərin rolu..................................................................................................23**
	2. **Dövlət büdcəsinin qeyri-vergili daxilolmaların büdcə gəlirlərində yeri.....38**

**Fəsil III Böhran şəraitində büdcə-vergi siyasətində antiböhran tədbirləri və onların təkmilləşdirilməsi**

**3.1 İqtisadi böhranlarda tətbiq olunan antiböhran vergi-büdcə (fiskal) siyasəti...............................................................................................................49**

**3.2 Azərbaycan Respublikasının büdcə-vergi siyasəti və onun təkmilləşdirilmə­si istiqamətləri...........................................................................................62**

**Nəticə.......................................................................................................................76**

**İstifadə edilmiş ədəbiyyat siyahısı..........................................................................80**

**G İ R İ Ş**

**Mövzunun aktuallığı:** Ölkə iqtisadiyyatının gələcəkdə daha dayanıqlı inkişafına nail olunması ilə əlaqədar iqtisadi prioritetlərin müəyyənləşdirilməsi və əldə olunan vəsaitlərin həmin istiqamətlərə səmərəli istifadəsini təmin etmək olduqca vacib məsələlərdən biridir. Son illər həyata keçirilən iqtisadi siyasət ölkədə davamlı dinamik sosial-iqtisadi inkişafın təmin olunmasına yönəlmişdir. Dövlət büdcəsinin gəlirlərinin formalaşması vəondan səmərəli istifadə edilməsi makroiqtisadi sabitliyin qorunub saxlanılmasına xidmət edir. Dinamik iqtisadi inkişafa nail olmaq üçün real sektorun potensialının gücləndirilməsi və strukturunun yenidən qurulması milli iqtisadiyyatın rəqabət qabiliyyətinin yüksəl­dilməsinə yönəlmişdir. Bu görülən tədbirlər neft sektorunun dinamik inkişafı ilə yanaşı, qeyri-neft sektorunun inkişafının təmin olunmasına xidmət edir. Bununla yanaşı dövlət büdcəsinin gəlirlərindən səmərəli istifadəsi investisiya fəal­lı­ğının artırılmasına, o cümlədən ayrı-ayrı regionlarda sahibkar­lığın, istehsal, sosial və bazar infrastruktur sahələrinin inki­şa­fının sürətləndiril­məsinə, əhəmiyyətli sayda yeni iş yerlərinin yaradılması və məşğulluq səvıyyəsının yüksəldilməsinə, dövlət idarəetmə sisteminin bazar iqtisadiyyatı prinsiplərinə uyğun­laşdırılmasının sürət­ləndirilməsinə, əhalinin sosial vəziyyətinin yaxşılaşdırıl­ma­sına, bununla belə əhalinin aztəminatlı təbəqə­sinin sosial müdafiəsinin gücləndirilməsinə, ünvanlı yardım siste­­minin forma­laşdırılması və yoxsulluğun azaldılmasına, milli iqtisadiy­yatın dünya təsərrüfat sisteminə inteqrasiyasının sürətləndirilməsinə əhəmiyyətli dərəcədə təkan verir.

XX əsrin sonunda və XXI əsrin başlanğıcında Azərbaycan Respublikasının Ümumilli Lideri cənab Heydər Əliyevin rəhbərliyi altında dünya ölkələrinin təcrübəsi nəzərə alınmaqla büdcə gəlirlərindən daha səmərəli istifadə edilməsiölkənin sosial-iqtisadi inkişaf strategiyası müəyyən etmiş və bu strategiya ölkə prezidenti cənab İlham Əliyev tərəfindən müvəffəqiyyətlə həyata keçiril­məkdədir. Bütün bunlar dövlət büdcəsi gəlirlərinin daha səmərəli xərclənməsi metod­larının tapılmasını və iqtisadi inkişaf strategiyasına uyğun olaraq təkmilləşdirilməsini vacib edir. Buna görə də, bu sahədə elmi araşdırmaların davam etdirilməsinə və dövlət büdcəsinin gəlirlərindən səmərəli istifadə ilə bağlı dərinləşdirilmiş təkliflərin hazırlanmasına ehtiyac vardır.

Dissertasiya işində aparılan tədqiqatlar dövlət büdcəsi gəlirlərinin səmərəli istifadəsi metodlarının qiymətləndirilməsini və onların makro-iqtisadi inkişafa təsirlərinin nəzərə alınması əsasında aparılmışdır.

**Problemin öyrənilmə səviyyəsi.** Azərbaycan Respublikası dövlət büdcə­siningəlirlərinin formalaşdırılmasının səmərəliliyinin artırılması ilə bağlı ölkəmiz­də son illər bir sıra elmi tədqiqatlar aparılmışdır. Dissertasiya işində Azərbaycanlı alimlərin elmi yanaş­ma­ları dərindən öyrənilmiş və istifadə edilmiş­dir. Qeyd edilən problemin nəzəri və prak­tiki aspektləri Azərbaycanın iqtisadçı alimlərindən Ə.C. Muradovun, Ə. Ələkbərovun, D.A.Bağırovun, N.Xudiyevin, M.Həsən­li­nin, B.A.Xankişiyevin, M.M.Bağırovun, R. M.Rzayevin, Ş.Ş.Bədəlovun və başqaları­nın əsərlərində əhəmiy­yət­li dərəcədə tədqiq edilmişdir. Qərb və rus iqtisadçıları D.Rikardonun, C.Milin, A.Marşalın, C. Keynsin, L.Abalkinin, P.L. Lav­rovun, E.Dolanın, C.Slomanın, B.İrişevin, L.Erxardın, A.Selişevin, V.Qalanovun, V.Koval­yo­vun və digərlərinin əsərləri büdcə sisteminin nəzəri aspektlərinə, ayrı-ayrı iqtisadi sistemlərdə və ölkələrdə büdcə gəlirlərinin formalaş­ması təcrübəsinin tədqiqinə və bu təcrübədən səmərəli istifadə problemlərinə həsr edilmişdir.

Yuxarıda adlarını sadaladığımız müəlliflərin müvafiq sahədə apardıqları təd­qi­qatların əhəmiyyətini qeyd etməklə yanaşı, onu da qeyd edək ki, bu bü­töv­­lük­də respublikamızın büdcə sisteminin səmərəliliyinin təmin edilməsi baxı­mın­dan yeni elmi tədqiqatların aparılması və dövlət büdcəsi gəlirlərindən istifa­dənin səmə­rəlilik meyarları üzrə qiymətləndirilməsini son dərəcə mühüm edir.

**Məsələnİn qoyuluşu:** Dövlət büdcəsi gəlirlərindən səmərəli istifadə edil­məsi məsələləri Azərbaycan Respublikasının Büdcə Qanunvericiliyi çərçivə­sin­də öyrənilmişdir. Aydındır ki, büdcə siyasətinin əsas məq­səd­i dövlət büdcəsinin makroiqtisadi məqsədlərə nail olmağı təmin edə biləcək funksional və iqtisadi təsnifata uyğun strukturunun təkmil­ləş­dirilməsi, eyni zamanda bu sahədə investisiya və sosial yönümlülüyün davam etdirilməsi, iqtisadiyyatın yenidənqurulmasının təşviqi və onun struktu­ru­nun diversifikasiya olunmasıdır. Büdcə gəlirlərinin səmərəliliyinin qiymətlən­diril­məsi zəruridir. Neftin və qazın satışından əldə olunan pul vəsaitləri, ötən illərdə olduğu kimi, makroiqtisadi stabilliyin saxlanılmasına şəffaf şəkildə ölkə vətəndaşlarının rifahı naminə istifadə olunacaqdır.

Dövlət büdcəsinin tərtibi prosesində mövcud proqnozlaşdırma, dövlətin maliy­yə sisteminin ardıcıl inkişaf perspektivlərinin müəyyənləşdirilməsində əhə­miy­yətli rol oynayacaqdır. Bununla əlaqədar ölkəmizin iqtisadi inki­şafı ilə dövlət büdcəsi arasında sıx əlaqəni təmin etmək məqsədilə dövlət büdcəsinin məqsədli dövlət proqramları əsasında tərtibinə nail olunması istiqamətində gö­rülmüş işlər davam etdirilir və növbəti illərdə dövlət büdcəsinin tərtibi prosesində bununla bağlı zəruri tədbirlərin həyata keçirilməsi təmin olunmaqdadır.

**Dissertasiya işinin obyekti** kimi Azərbaycan Respublikasının büdcə sistemi seçilmişdir.

**Tədqiqatın predmetini** bazar iqtisadiyyatı şəraitində büdcə gəlirlərinin formalaşması və istifadəsinin səmərliliyinin təmin edilməsi məqsədilə iqtisadi münasibətləri özündə əks etdirən proseslərin öyrənilməsi təşkil edir.

**Tədqiqatın məqsəd və vəzifələri.** Tədqiqatın məqsədi Azərbaycan Respublikasında dövlət büdcəsi gəlirlərinin səmərəli istifadəsinin təşkili üçün yeni metodologiya işləmək və onun praktik tətbiqi yollarını göstərmək, büdcə gəlirlə­rinin formalaşmasının səmərəlilik meyarları baxımından qiymətləndiril­məsidir.Vergi-büdcə sistemindəki mövcud vəziyyəti tədqiq etmək əsasında ölkədə büdcə sisteminin səmərəli fəaliyyətinin təmin olunmasında xərclərinin səmərəliliyinin artırılmasını əsaslandırmaq və onları təkmilləşdirilməsi istiqamətində elmi cəhət­dən işlənib hazırlanmış təkliflər və tövsiyələr verməkdən ibarətdir. Son illər Azərbay­can Respublikasında aparılan iqtisadi islahatların tərkib hissəsi olaraq büdcə siyasətində nəzərə çarpacaq təkmilləşdirmələr aparılmışdır. Bununla belə, dövlətimizin büdcə sistemi ilə bağlı təkmilləşdirmələrinin aparılmasının hər zaman vacib olduğunu nəzərə alaraq bu sahədə yeni tədqiqatların aparılmasına və təkliflərin hazırlanmasına ehtiyac var. Ölkə prezidenti cənab İlham Əliyevin təşəbbüsü ilə Azərbaycandahəyata keçirilən iqtisadi islahatların öz hədəfinə çatması üçün səmərəli büdcə siyasətinin həyata keçirilməsi və eləcə də dövlət büdcəsinin xərclərindən istifadənin daha da təkmilləşdirilməsini zəruri edir. Bu baxımdan, dissertasiya işinin məqsədi məhz bazar iqtisadiyyatı şəraitində dövlət büdcəsi gəlirləri və xərclərinin yenidən qiymətləndirilməsinin həyata keçirilməsi və onun səmərəlilik meyarları üzrə dəyərləndirilərək təkliflərin hazırlanmasından ibarətdir.

Bu məqsədə nail olmaq üçün aşağıdakı **vəzifələrin** yerinə yetirilməsi qarşıya qoyulmuşdur:

- büdcə sisteminin nəzəri-metodoloji əsaslandırılmasını müasir metodologiyaya uyğun aparmaq və mövcud meyarlar üzrə qruplaşdırmaq;

 Azərbaycan Respublikası Prezidenti cənab İlham Əliyevin təşəbbüsü ilə həyata keçirilən iqtisadi islahatların müsbət nəticələrinə nail olmaq məqsədi ilə büdcə gəlirləri və xərclərinin səmərəliliyinin artırılması yollarını göstərmək:

- iqtisadi islahatların müxtəlif inkişaf mərhələlərində büdcə sisteminin formalaşması xüsusiyyətlərini öyrənmək və onun inkişaf meyllərini əsaslandırmaq;

- Büdcəsinin xərclərinin səmərəliliyinin gəlir-xərc prınsıpı baxımından qiymətləndirilməsini həyata keçirmək;

- Dövlət büdcəsinin gəlirlərinin səmərəlilik meyarları üzrə qiymətləndirmə sistemini işləyib hazırlamaq;

 - büdcə gəlirlərininsəmərəli istifadəsinin yüksədilməsi üçün elmi cəhətdən əsaslandırılmış təkliflərin işlənib hazırlanması .

**Dissertasiya işinin nəzəri və metodoloji əsasları.** Tədqiqatın nəzəri-metodoloji əsaslarını mövcud iqtisadi nəzəriyyələr, iqtisadçı amillərin bu istiqamətdə apardıqları tədqiqat işləri, çap olunmuş əsərləri, dövrü mətbuatın materialları, büdcə-maliyyə sistemi ilə bağlı ölkə prezidentinin fərman və sərəncamları, Milli Məclisin müvafıq qanunları və Nazirlər Kabinetinin proqram və qərarları, Maliyyə Nazirliyinin və digər nazirliklərin normativ-hüquqi sənədləri və hesabatları təşkil edir.

Tədqiqat prosesində iqtisadi-statistik, statistik-qruplaşma, müqayisəli iqtisadi təhlil, müşahidə və balans metodlarından istifadə olunmuşdur.

**Tədqiqatın elmi yeniliyi** aşağıdakılardır:

- müasir şəraitdə vergitutma prinsiplərinin təhlili aparılaraq onların modifikasiyaları müəyyən edilmişdir;

- vergilərin həm fiskal həm də stimullaşdırıcı funksiyalarının sintezi məsələləri tədqiq edilmişdir;

- regionların sosial-iqtisadi inkişafına nail olmaq, yerli büdcələrin maddi bazasının genişləndirilməsi məqsədi ilə tənzimləyici vergilərdən istifadə olunması təklif olunmuşdur.

**Tədqiqatın informasiya bazası.**Azərbaycan Respublikası Dövlət Statistika Komitəsinin illik hesabatları**,** Vergilər Nazirliyinin rəsmi materialları, İnternet şəbəkəsində mövzuya uyğun elektron resurslar təşkil etmişdir.

**Tədqiqatın praktiki əhəmiyyəti.**Tədqiqatdan irəli gələn elmi nəticə və müddəalardan dövlət büdcəsinin gəlirlərinin formalaşmasınaimkan verən səmərəli vergi sisteminin yaradılmasından və istifadə etməkdən ibarətdir.

**Tədqiqat işinin həcmi və strukturu.** Təqdim edilmiş dissertasiya işi giriş, üç fəsil, nəticə və ədəbiyyat siyahısından ibarətdir.

**FƏSİL I Bazar iqtisadiyyatı şəraitində büdcə münasibətlərinin nəzəri-metodoloji əsasları.**

* 1. **Dövlət büdcəsinin mahiyyəti və məzmununa dair nəzəri baxışlar**

Dövlətin sosial-iqtisadi siyasətinin həyata keçirilməsinin əsas mexanizmi maliyyə sistemi və onun tərkib elementi olan büdcə sistemidir. Dövlət mərkəzləşdirilmiş və qeyri-mərkəzləşdirilmiş pul vəsaititlərini büdcə vasitəsi ilə yenidən bölgüsünü həyata keçirir.

Büdcə – Azərbaycan Respublikasının müvafiq dövlət hakimiyyəti və özünüidarəetmə orqanları vasitəsilə dövlətə və bələdiyyələrə məxsus vəzifə və funksiyaları yerinə yetirmək üçün lazım olan pul vəsaitinin yığılması və istifadə olunması üçün əsas maliyyə sənədidir.[[1]](#footnote-1)

Büdcə vasitəsilə dövlət və yerli bələdiyyə orqanları öz üzərilərinə düşən vəzifə və funksiyaları yerinə yetirir. Belə ki, dövlət büdcə vəsaiti hesabına idarəetmə apparatını və ordunu saxlayır, sosial-mədəni tədbirləri həyata keçirir, iqtisadiyyatı tənzimləyir və inkişaf etdirir.[[2]](#footnote-2)

Büdcə dövlətin və yerli bələdiyyə orqanlarının əsas maliyyə planı olmaqla, onların fəaliyyətini yerinə yetirməyə imkan verir. Büdcə dövlətin maliyyə potensialını əks etdirir və buna əsasən ölkədə vergi siyasətini müəyyən edir. Büdcə ölkədə ümum daxili məhsulun (ÜDM) sahələrarası və ərazi baxımindan yenidən bölgüsünü həyata keçirir, pul vəsaitləri fondlarının xərc istiqamtlərini müəyyənləşdirərək, iqtisadiyyatın dövlət tərəfindən daim tənzimlən­mə­sini həyata keçirir.

Büdcə maliyyə münasibətlərini özündə əks etdirən tarixi, iqtisadi bir kateqoriyadır. Onun yaranması və inkişafı dövlətin yaranması və formalaşması ilə bilavasitə əlaqədədir. Dövlət büdcədən özünün funksiyalarını həyata keçirmək üçün əsas iqtisadi alət kimi istifadə edərək, eyni zamanda sosial-iqtisadi siyasəti də həyata keçirir.

Büdcə iqtisadi kateqoriya kimi maliyyə sisteminin tərkib hissəsidir, pul münasibətlərini həyata keçirir və spesefik özüməməxsus funksiyaları özündə əks etdirir.

Büdcə aşağıdakı funksiyaları həyata keçirir:

* ümumi daxili məhsulun yenidən bölüşdürülməsi;
* iqtisadiyyatın dövlət tənzimlənməsi və həvəsləndirilməsi;
* dövlətin sosial siyasətinin həyata keçirilməsinin maliyyə təminatı;
* mərkəzləşdirilmiş pul vəsaitləri fondlarının yaradılması və istifadəsi üzərində nəzarət.[[3]](#footnote-3)

Büdcənin bölüşdürücü funksiyası dövlət və yerli özünüidarə orqanları səviyyəsində pul fondlarının yaradılması və istifadəsi formasında özünü biruzə verir. İEÖ müxtəlif səviyyəli büdcələr vasitəsilə ümumi daxili məhsulun 35-45%-ə qədəri yenidən bölüşdürülür. Azərbaycanda isə bu rəqəm 35-40 % təşkil edir.

Dövlət büdcəsindən ölkənin sosial sahələrinin maliyyələşdirilməsi həyata keçirilir. Ölkə iqtisadiyyatı lazımi pul vəsaitləri ilə təmin edilir, iqtisadi rayonların və ayrı-ayrı sahələrin inkişafı tənzimlənir. Dövlət iqtisadi münasibətlərin bu cür tənzimlənməsi vasitəsilə ölkədə məhsuldar qüvvələrin inkişafını tənzimləyir.

Büdcə vasitəsilə ÜDM-un yenidən bölgüsü eyni vaxtda həyata keçirilən və bir-birilə sıx əlaqədə olan ikitərəfli prosesdir:

- büdcənin gəlirlərinin yaradılması;

- büdcə vəsaitlərinin istifadəsi (büdcənin xərcləri).

Büdcə gəlirləri - Azərbaycan Respublikasının, Naxçıvan Muxtar Respublikasının və yerli özünüidarəetmə orqanlarının müvafiq qanunvericilik aktları ilə müəyyən olunmuş qaydada dövlət büdcəsinə, Naxçıvan Muxtar Respublikasının büdcəsinə və yerli büdcələrə daxil olan vergilər, rüsumlar, digər ödənişlər və daxilolmalardır[[4]](#footnote-4).

Büdcə gəlirləri vasitəsi ilə istehsal prosesində yaranan MG-in müəyyən hissəsinin dövlətin və bələdiyyələrin xeyrinə icbari qaydada yenidən bölüşdürülməsi baş verir. Bu maliyyə münasibətləri dövlətlə və bələdiyyə orqanları ilə vergi ödəyiciləri arasında baş verir.

Büdcə gəlirləri ödənişin müddətinə və vergitutma obyektlərinə, alınması üsullarına və vergi ödəyicilərinə digər xüsusiyyətlərinə görə fərqlənirlər. Amma, bununla belə onların ümumi oxşar cəhətləri vardır ki, o da müxtəlif səviyyəli büdcələrin gəlir hissəsinin formalaşdırır. Həmin pul gəlirlərin pul və nağdsız qaydada mədaxil olması bütün büdcə səviyyələrinə xas olan ümumi cəhətdir.

Büdcə gəlirləri vergilərdən, qeyri vergili gəlirlərdən, əsaslı və rəsmi qaydada alınan vəsaitlərdən ibarət daxilolmalardır. Vergili gəlirlərin əsas mənbəyini yenidən bölgü ilə əlaqədar alınan (ssuda faizi, əmək haqqı, mənfəət, əlavə dəyər, dividendlər və s.) yeni yaradılmış dəyər, daxilolmalar və yığım təşkil edir.

Rusiya iqtisadçısı Q.B.Polyakın fikirlərinə görə " büdcə- dövlət və yerli özünü­idarənin funksiyası və fəaliyyətinin maliyyə təminatı üçün pul vəsaitlərinin for­malaşması və xərclənməsi fondudur[[5]](#footnote-5). Digər iqtisadçı - Babiç büdcəni təxminən oxşar xarakterizə ­edir: "Büdcə dövlət və yerli özünüidarənin maliyyə təminatı üçün pul vasitələrinin formalaşması və xərclən­məsi­nin mərkəzləşdirilmiş fondudur"[[6]](#footnote-6).

Büdcə məqsədlərin həyata keçirilməsi üçün resursların bölgüsü və yenidən bölgüsünü özündə əks etdirir"[[7]](#footnote-7) - F.Xedouri, M.Albertin məsələyə belə yanaşır: Nəzəri baxışların müxtəsər təsvirindən büdcə anlayışına yanaşmadakı fərqlər aşkar görünür. Qərb alimləri büdcənin ağırlıq mərkəzində xərclərin olduğunu iddia edirlər. Büdcənin" Qərb şərhi "ndən görünür ki, büdcə prosesinin təşkilində əsas nöqtə büdcə xərclərinin həcmi və istiqamətlərinin müəyyənləşməsidir ".

Büdcənin mühüm əlamətləri aşağıdakılardır:

• Dövlət büdcəsi hər il Milli Məclis tərəfindən təsdiq edilir. Yəni təsdiq edilmiş qanun dövlət hakimiyyəti orqanları üçün ­məc­bu­ridir. Dövlət büdcəsinə ödəniş edən bütün müəssisələr və vətən­daşlar büd­cə qarşısındakı öhdəlikləri yerinə yetirməyə borcludurlar və məsuliyyət daşıyırlar;

• Dövlət büdcəsi dövlətin sosial-iqtisadi inkişaf göstəricilərinə ilə müəyyənləşir;

• Dövlət büdcəsi ümui mənafeyini əks etdirir və əhalinin ümumi ehtiyaclarının ödənilməsinə xidmət edir;

• Dövlət büdcəsi dovlətin iqtisadi inkişafı və onun müdafiə qabiliyyətinin möhkəmləndirilməsini maliyyə vəsaiti ilə təmin edir;

• Dövlət büdcəsinin məzmunuvə əhəmiyyəti onun gəlirləri və xərclərinin tərkibi ilə müəyyən olunur;

Büdcə dövlətin fəaliyyəti ilə sıx əlaqədə olan iqtisadi kateqoriya kimi nəzərdən keçirilməlidir.XVIII əsrin ortalarından başlamış sənaye dövründə insanların şəxsi maraqı və şəxsi kapitala verilən üstünlük verildiyindən, bazarın "görünməz əli" qəbul edilir və öz fərdiliyi ilə seçilən mikroiqtisadiyyata üstünlük verilirdi.Ümumiy­yətlə dövlətin inkişafının müxtəlif mərhələlərində dövlət və dövlət büdcəsi haq­qında müxtəlif nəzəriyyələr mövcud olmuşdur. Sənaye dövrü ilkin inkişaf mərhələsində A.Smit nəzəriyyəsi üstünlük təşkil etmişdir. Bu nəzəriyyə görə, gəlirlərin bir hissəsinin büdcə vasitəsilə yenidən bölüşdürülülməsi xüsusi mülkiyyətə ziyan verdiyindən məqsədəuyğun sayılmırdı. Bu dövrdə bir çox iqtisadçılar, o cümlədən Amerika iqtisadçısı C.B. Klark dövlət mexanizmlərinin məhdudluğunu və onun ümumi dövlət sosial - iqtisadi məsələlərin həllində əhəmiyyətli rol oynaya bilməyəcəyini qeyd edirdilər.Bu nəzəriyyənin tərəfdarları təbii inhisarçılıq sahələrinin rolunu yüksək dəyərləndirir və belə hesab edirdilər ki,bu sahələr sərt dövlət tənzimlənməsi obyekti kimi qalmaqla,cəmiyyətin həm sənaye və həm də sosial problemlərinin həllində başlıca rol oynamalıdır.

XX əsrin birinci yarısında makroiqtisadiyyata daha önəm verildi ki, bu da "Keyns inqilabı" adlandırıldı. Bu vaxtdan etibarən büdcə xərclərinin artırılmasıbüdcə kəsiri ilə bağlı problemlərin yaranmasına səbəb oldu. Büdcədən maliyyələşməninartırılması iqtisadiy­yatda ödəmə qabiliyyətli məcmuu tələbin yüksəldilməsinin stimullaşdırılması, iq­ti­sa­di artım, o cümlədən əhalinin məşğulluq səviyyəsinin yüksəlməsi amili kimi baxılırdı. Sonda isə dövlət borcunun yaranması baş verirdi.Dövlət borcları təbii prosesdir və dövlət sahibkarlığının bir elementidir, onun idarə olunması XXI əsrin əsas problemlərindən biridir

XX əsrin ortalarında sosial - iqtisadi proqramlar və sosial müdafıə sistemləri geniş yayılmışdı ki, bu da qarışıq tipli sosial yönümlü iqtisadiyyatın yaranması demək idi. Məhşur iqtisadçı P.Samuelsonun irəli sürdüyü içtimai rifah nəzəriy­yə­sin­də dövlətə və onun tənzimləmə funksiyasına xüsusi yer ayrılmışdır. P.Samuelsona görə bazarın fəaliyyətində "kənarlaşmalar" olur bu da bazar qanunlarının işlək olmasına mane olur. Bazarda bu "kənarlaşmalar" dövlətin büdcə maliyyələşdirilməsi mexanizmləri hesabına aradan götürülür.Bu zaman içtimai nemətlərin iki xüsusiyyəti özünü göstərir: rəqabətqbiliyyətsizlik və istisnasızlıq. Rəqabətqbiliyyətsizlikiçtimai nemətlərin bir tərəfdən istehlak edil­məsi,cəmiyyətin digər bir üzvü üçün isə bu istehlakın azaldılması demək­dir.

80 - cı illərdə təklif iqtisadiyyatı nəzəriyyəsi geniş geniş vüssət almışdır.Bu nəzəriyyənin ən görkəmli nümayəndəsi məşhur "vergi əyrisi"ni işləyib hazırlamış A.Laffer olmuşdur.ABŞ ­da bu konsepsiyanı həyata keçirən isə prezident R.Reyqan idi. Təklif iqtisadiyyatı nəzəriyyəsinin qayəsini dövlət xərclərinin azaldılması, vergilərin və dövriyyədə olan pul kütləsinin azaldılması, strateji planlaşdırmanın aparıcı rolundan imtina olunması təşkil edirdi. Təklifin stimullaşdırılması üçün isə vergilər aşağı salınmalıdır. Laffer əyrisindən məlum olurdu ki, vergi yükünün artırılması yığıma, kapital qoyuluşuna, əmək məhsuldarlığına öz mənfi təsirini göstərir. Vergilərin artırılması investisiyaların, əsasən, vergi qoymadan digər sahələrə yönəldilməsinə səbəb olur.

Dövlət büdcəsi dövlət maliyyəsinin əsas həlqəsidir. Dövlət büdcəsi dövlətin əsas maliyyə planıdir. Dövlət büdcəsi vasitəsilə dövlət müxtəlif sahələtin: müdafiə, səhiyyə, təhsil, mədəniyyət, maddi istehsal və s. inkişaf etməsinə şarait yaradır. Dövlət büdcəsi iqtisadi və sosial sahədə həyata keçirmək istədiyi tətbirləri əks etdirən rəsmi dövlət sənədidir. Hər bir ölkənin dövlət büdcəsinə nəzər yetirərək həmin ölkədəki iqtisadi və sosial sahənin aurasını duymaq olar. Dövlət büdcəsi qeyrı - maddi istehsal sahələrinin mövcud olmasının əsas dayağıdır. Dövlətin sosial siyasətinin həyata keçirilməsində həmin sahələrin böyük rolu vardır. Dövlət büdcəsi vasitəsilə həmin sahədə çalışanların əmək haqqıiarı ödənilir, həmin sahələrin fəaliyyətlərini həyata keçirmək üçün yeni binalar tikilir, mövcud köhnə binalar rekonstruksiya olunur, invertar və avadanlıqlar alınır, bu sahələrin göstərdiyi xidmətlərin haqqlərı ödənilir. Dövlət büdcəsi vasitəsilə dövlət əhəmiyyətli əmtəələrin ­alınması həyata keçilir. Dövlət büdcəsi dövlətin öz üzərinə götürdüyü müxtəlif borc təəhhüdlərinin ödənilməsini həyata keçirir. Dövlət büdcəsi aşağı səviyyəli büdcələrin xərclərini öz gəlirləri ilə örtmək imkanı olmadıqda həmin büdcəərə subsidiyalar ayrır. Həmçinin aşağı səviyyəli büdcələrin yerli və regional sosial tətbirlər həyata keçirərkən raslaşdığı maliyyə çətinliyi də dövlət büdcəsi vasitəsilə həll edilir. Ölkənin davamlı artan inkişafı üçün investisiya layihələrinin həyata keçirilməsi zəruridir. Bəzi layihələrə iş adamlarının ya maddi marağı olmur, ya da onların maliyyə vəziyyəti buna imkan vermir. Dövlət bücəsi dövlət üçün əhəmiyyətli olan belə layihələri hər iki halda həyata keçirilməsində yardımçı olur. Hər bir dövlət inkişafında təminatlılığa daha böyük önəm verir, yəni hər bir dövlət təminatlı inkişaf yolunu seçir. Gələcəkdə iqtisadiyyatda baş verəcək hər hansı qeyri - tarazlıqdan özünü əvvəlcədən müdafıə etmək istəyir. Bundan ötrü dövlət ehtiyyatlarının yaradılması məqsədəuyğundur. Dövlət büdcəsinin icrası zamanı müvvəqəti yaranmış pul çatışmamazlığı dövlət kreditləri vasitəsilə aradan qaldırılır. Dövlət krediti daxili və xarici kreditiərə bölünür. Dövlət büdcəsi vasitəsilə bu kreditlərin və onlara görə hesablanmış faizlərin qaytarılması həyata keçirilir. Hər bir halda dövlət büdcəsi dövlətin iqtisadi mənafeyini əks etdirir.

**1.2 Müasir şəraitdə büdcə gəlirlərinin formalaşması üsulları.**

Büdcə gəlirləri ölkənin büdcə fondunun formalaşmasında dövlətlə müəssisələr arasında, təşkilatlar və vətəndaşlar arasında baş verən iqtisadi münasibətləri əks etdirir. Bu iqtisadi münasibətlər müəssisələrin, təşkilatların və əhalinin ödəmələri ilə ifadə olunur. Bundan əlavə büdcə gəlirləri öz funksiyalarını yerinə yetirmək üçün dövlətin mərkəzləşdirilmiş maliyyə resurslarının bir hissəsidir.

Dövlət quruluşundan asılı olaraq büdcə gəlirləri quruluşunda müəyyən fərqlər formalaşıb. Belə ki, unitar dövlətlərdə mərkəzi (dövlət) büdcə və yerli büdcələrin gəlirlərindən təşkil olunubsa, federativ dövlətlər də yuxardakılara federasiya üzvlərinin gəlirləri əlavə olunur.

Azərbaycan Respublikasının dövlət büdcəsi gəlirlərdən və xərclərdən ibarət olmaqla iki hissədən ibarətdir. Dövlət büdcəsinin gəlirlər sistemi 3 əsas qrupa bölünür:

1. vergilər

2. qeyri-vergili tədiyələr

3. rüsumlar

Bu qruplar içərisində əsas yeri vergilər tutur.Adətəndövlətin inkişaf səviyyəsindən aslı olaraq dövlət büdcəsi gəlirlərinin tərkibində vergilərin xüsusi çəkisi 75 faizdən çox olur.Vergilər milli gəlirin məcburi mərkəzləşdirilən hissəsidir.Vergilərin qeyri-vergili tədiyələrdən fərqi ondan ibarətdir ki, onlar tutularkən vəsait üzərində mülkiyyət forması dəyişir.Qeyri-vergili tədiyələrdə isə büdcəyə vəsait tutularkən mülkiyyət forması dəyişmir.Məsələn, dövlət tabeçiliyində olan müəssisələrdən mənfəət vergisi, yaxud ƏDV tutularkən mülkiyyət forması dəyişmir.Çünki müəssisə dövlətin olduğundan onun bütün vəsaitinə sərəncamı dövlət verir, büdcəyə köçürülən hissəyə də sərəncamı dövlət verir.Beləliklə, burada mülkiyyət forması dəyişmir.

Rüsumların digər daxilolmalardan fərqi ondan ibarətdir ki, rüsum tutularkən dövlət onun müqabilində müəyyən xidmət göstərir.

Dövlət gəlirlərinin tərkibinə aşağıdakı gəlirlər daxildir: dövlətin sərvətindən istifadəyə görə alınan gəlirlər, vergilər, vergi təbiətli dövlət gəlirləri, borclanmalardan gələn gəlirlər və xəzinənin imkanlarından istifadə etməklə əldə edilən gəlirlər. Bu gəlirlərdən dövlətin sərvətindən istifadə gəlirləri, vergilər, ver­gitəbiətli dövlət gəlirləri həqiqi dövlət gəlirləri hesab olunur.Xəzinə imkanlarından istifadə etməklə əldə edilən gəlirlər isə fövqaladə dövlət gəlirləri adlanır.Fövqaladə dövlət gəlirləri dövlətə şübhəsiz ki, xeyli gəlir gətirir.Lakin bu gəlirlərin qeyri-həqiqiliyi ondadır ki, bu gəlirlərin əvəzi gələcəkdə həqiqi dövlət gəlirləri ilə ödənilməli və ya qaytarılmalıdır.Çünki xəzinənin buraxdığı dövlət qiymətli kağızları və alınmış borc gələcəkdə mütləq ödənilməlidir.

Hər bir büdcə sistemi həlqəsi özünün qanunvericiliklə müəyyən olunan və “Büdcə haqqında” Qanunla hər il təsbit olunan digər mənbələrinə malikdir. Qanunvericiliyə görə milli gəlirin və milli varidatın hansı hissəsinin büdcə vasitəsilə yenidən bölüşdürəcəyi hər il büdcə haqqında qanunda elan edilməldir. Milli gəlirin büdcə gəlirlərinin yeganə mənbəyi olmasına baxmayaraq onun büdcəyə cəlb olunması forma və metodları çox müxtəlifdir.Büdcə sistemi gəlirlərinin tərkibində həm hüquqi və həm də fiziki şəxslərin bu və ya digər büdcə həlqəsinə ödədiyi tədiyələr vardır. Bu gəlirləri aşağıdakı şərtlər daxilində təsnifləşdirmək olar:

1. sosial-iqtisadi əlamətlərinə görə;

2. büdcəyə köçürülmə qaydalarına və şərtlərinə görə;

3. hüquqi formalarına görə.

Sosial-iqtisadi əlamətlərinə görə gəlirlər aşağıdakı növlərə bölünür:

a) müəssisələrin təsərrüfat fəaliyyətindən əldə etdikləri gəlirlərdən daxilolmalar;

b) xarici iqtisadi əlaqələrdən daxilolmalar;

v) aksizlər;

q) broker xidmətlərindən və müəssisələrə göstərilən digər vasitəçilik xidmətlərindən daxilolmalar;

d) rüsumlar;

e) bank və sığorta fəaliyyətindən əldə edilən gəlirlərdən daxilolmalar;

s) özəlləşdirmədən daxilolan vəsaitlər;

z) vətəndaşlardan daxil olan gəlirlər;

i) sair gəlirlər (o cümlədən sıradan çıxmış əmlakın satışı, sahibsiz malların müsadirəsi və s.)

Büdcə sistemi gəlirlərinin göstərilən əlamət üzrə bölgüsü zəruriyyəti bu gəlirlərin alınması üzrə mənbələrin müxtəlifliyi, onların sosial-iqtisadi əhəmiyyətinin fərqi və s.-dir.

Azərbaycan Respublikasında kommersiya fəaliyyətinin güclənməsi, getdikcə bura çox subyektlərin cəlb edilməsi, özəlləşdirmə proqramının işlənib hazırlanması və yerinə yetirilməsi büdcənin indiyədək mövcud olmayan yeni gəlir mənbələrinin yaranmasına gətirib çıxarmışdır.Bu broker və digər vasitəçilik xidmətlərindən gəlirlər və özəlləşən müəssisələrin satışından əldə edilən gəlirdən ayırmalardır.

Son illərdə yaranan qeyri-qənaətbəxş ekoloji vəziyyət ətraf mühitin qorunmasını, təbii resurslardan səmərəli və düzgün istifadə edilməsini dövlətin mühüm vəzifələrindən birinə çevrilmişdir. Bu vəzifənin yerinə yetirilməsində büdcə sisteminin resurslardan gəlirləri-birinci növbədə torpaq vergisi, meşə gəlirləri, su haqqı, təbii resursların satışından daxilolmalar əsas rol oynayır. Dövlətin sərvətindən istifadəyə görə tutulan gəlirlər dövlətin sahib olduğu daşınar və daşınmaz sərvətlərin istifadəsindən götürülən gəlirlərdi. Meşələrdə odun satışından və ya istifadəsindən, balıq ovundan, çöldəki ovdan, həmçinin dövlət əmlakının istifadəsindən gələn pul vəsaitləri bu gəlirlərə aiddir. Bu gəlirlər vergidən fərqlənir. İndiki dövrdə bu gəlirlər həcm və xeyli artsa da, ümumiyyətlə götürdükdə dövlət büdcəsində çox az yer tutur. Bu payın aşağı olmasının ən mühüm səbəblərindən biri vergi obyektlərinin genişləndirilməsi və vergilərin ən əsas dövlət gəlirlərinə çev­rilməsidir.

Büdcə gəlirlərinin formalaşdırılmasında fiziki şəxslərdən tutulan vergilər də mühüm rol oynayır. Əhalidən tutulan vergilər içərisində əsas yeri gəlir vergisi təşkil edir. Əhalinin real gəlirlərinin artmasına uyğun olaraq gəlir vergisinin həcmi ildən-ilə artır. Son dövrlərdə əmlak vergisi, lisenziya ilə tutulan vergi, nəqliyyat vasitələrinə görə və digər tutulmalar hesabına əhalidən tutulan vergilərin xüsusi çəkisi xeyli yüksəlmişdir. Xarici ölkələrdə tətbiq edilən vərəsəlik və hədiyyə vergisinin tətbiqi üçün hazırlıq görülür.

Sosial-iqtisadi xarakterinə görə büdcə sisteminin sair gəlirləri içərisində dövlət mülkiyyətində olan əmlakın istifadəsi, satışı və icarəyə verilməsindən gələn gəlirləri də göstərmək vacibdir. Bələdiyyə mülkiyyəti mövcud olduqda onun əmlakının da satışı və icarəyə verilməsindən gəlir bu gəlirdən olan tədiyələrin tərkibinə daxil ediləcəkdir.

Köçürülmə qaydalarına və şərtlərinə görə büdcə gəlirləri təhkim olunmuş və nizamlaşdırıcı gəlirlərə, dotasiya, subvensiya və subsidiyaya, xüsusi və borc alınmış vəsaitlərə bölünür.

Təhkim olunmuş gəlirlər vergi və ya büdcə qanunvericiliyi ilə müəyyən edilir.

Nizamlaşdırıcı gəlir dövlət hakimiyyəti və ya yerli icra hakimiyyəti tərəfindən onların büdcələri təsdiqlənərkən yuxarı büdcə həlqələrindən aşağı büdcə həlqələrinə ayırmalar şəklində verilən ödəmələrdir. Yəni nizamlaşdırıcı gəlirlər bölüşdürülən gəlirlərdir. Onların faizi büdcə haqqında Qanunda göstərilir.

Nizamlaşdırıcı gəlirlərin bölgüsü hər il müəyyən edilir, elə buna görə də onlar təhkim olunmuş gəlirlərdən fərqlənirlər.

Nizamlaşdırıcı gəlirlərin köçürülməsivə müəyyən edilməsi üçün hüquqi əsas yuxarı səviyyəli büdcəsi həlqəsinin təsdiqi haqqında hüquqi aktlardır. Məsələn: Azərbaycan Respublikası dövlət büdcəsinin təsdiqi prosesində - Milli məclis tərəfindən kənd, qəsəbə büdcələrinə ayrımlar üçün yerli büdcələrin təsdiqi prosesində yerli özünüidarəetmə orqanları tərəfindən (icra hakimiyyəti, bələdiyyə şüarları və s.).

Büdcənin gəlirləri həmçinin dotasiya və subvensiya şəklində təşkil oluna bilər. Dotasiya, subsidiya və subvensiya yuxarı büdcədən aşağı büdcə həlqəsinə maddi köməkdarlıq formasındap daxil olan vəsaitdir.

Azərbaycan Respublikasının büdcə quruculuğu haqqında Qanuna əsasən təhkim olunmuş və nizamlaşdırıcı gəlirlər birlkidə büdcənin xüsusi gəlir mənbəyi hesab edilir. Ancaq bəzi hallarda xüsusi vəsait mənbələrindən, başqa borc vasitələrindən istifadə etməklə büdcə gəlirləri təşkil edilə bilər. Borc vəsaitlərinin xüsusi vəsaitlərdən fərqi ondan ibarətdir ki, dövlət və yerli hakimiyyət orqanları bu vəsaiti büdcə büdcə xərclərinin ödənməsinə qaytarılmaq şərtləri ilə xərcləyirlər.

Borc vasitələrinə zərurət o zaman yaranır ki, büdcə kəsirinin çox olması hesabına xüsusi vəsait mənbələri büdcə xərclərini örtmək üçün kifayət etmir. Borc vəsaitlərinə aiddir:

1. Azərbaycan Respublikasının qanunvericiliyinə uyğun olaraq müvafiq ərazilərdə investisiya məqsədi üçün buraxılan və əzali arasında yayılan istiqrazlar.

2. Kommersiya banklarından və milli bankdan alınan qısamüddətli ssudalar (faizli və faizsiz).

3. Milli Məclisin qərarı və ya prezidentin xüsusi fərmanı ilə müəyyən edilən digər mənbələr (məsələn, büdcədənkənar fondlardan müvəqqəti istifadə, prezident fondundan ayırmalar edilməsi, neft şirkətinə yönəldilən bonusdan istifadə və s.)

Hüquqi formalarına görə büdcə gəlirləri vergilərə, qeyri-vergili tədiyələrə və rüsulara bölünür.

Ümumiyyətlə vergi sistemindən söhbət gedərkən qeyd etmək lazım­dır ki, üç cür vergi sistemi var:

1. Proqressiv (mütərəqqi) vergi sistemi.

2. Reqressiv (qeyri-mütərəqqi) vergi sistemi.

3. Qarışıq vergi sistemi.

4. Proporsional vergi sistemi.

Hər bir ölkədə bu vergi sistemlərindən biri qəbul olunmuş və fəaliyyəti təmin edilir.Dünya ölkələri üzrə ən keniş istifadə olunan vergi sistemi proqressiv (mütərəqqi) vergi sistemidir. Proqressiv vergi sisteminin mahiyyəti ondan ibarəttir ki, vergi mükələfləri olan fiziki və hüquqi şəxslərin gəlirləri artdıqca gəlir vergisinə tətbiq edilən vergi də artırılır. Bu sistemin tətbiq şəraitində dövlət minimum və maksimum vergi faizləri dərəcəsini müəyyən edir. İstehsalçılar və digər gəlir sahibləri üçün stimullaşdırılmış olmayan belə vergi sisteminin tətbiqi dövlətin gəlirinin artırıl­masını tə’min edir. Yəni iqtisadi inkişaf səviyyəsində iqtisadiyyata şəxslər tərəfindən daha çox pul qazanılmasını və bu qazancın artırılmasını nəzərə alsaq proqressiv vergiinin tətbiq olunma­sının dövlətə gətirdiyi mənfəətin xeyli artması tam aydın olur. Bu sistem şəraitində hər bir dövlət nə qədər gəlirdən neçə faiz vergi tutulmasını ayrıca müəyyən edir.Yəni bu faiz dərəcəsi ölkələr üzrə müxtəlifdir.Bu sistem müassir dünya iqtisadiyyatında keniş tətbiq edilir.

İkinci vergi sistemi reqressiv vergi sistemidir ki, buda mahiyyət etibarı ilə proqressiv vergi sisteminin əksidir. Yəni reqressiv vergi sistemində şəxslərin gəliri artdıqda tətbiq edi­lən gəlir vergisinin faizi aşağı salınır. Bu vergi sistemi istehsalı və şəxsi gəlir artımını həvəsləndirsə də, müasir inkişaf etmiş ölkələrdə bu sistemi tətbiq etmirlər. Bu sistemin tətbiqilə dövlət vergiqoymada və gəlir bölgüsündə bərabərlik prinsiplərini həyata keçirə bilir.Lakin bu sistemin müsbət xüsusiyyətləri var. Bu sistem ən çox zəif inkişaf etmiş ölkələrdə tətbiq edilir.

Üçüncü vergi sistemi isə qarışıq vergi sistemidir ki, gəlirin artıb azalmasından asılı olmayaraq vergi faizi ya dəyişilir və bütün gəlir vergiləri bu faizlə toplanılır, ya da müəyyən həddə qədər və sonra azalır, yaxud bunun əksinə olur.Əgər gəlirlər artıb azalmasın­dan asılı olmayaraq vergi dərəcələri dəyişirsə bu halda vergi sis­teminə proporsional sistem deyilir ki, bu da sonuncu vergi sis­temidir.

Yüksək inkişafa malik olmuş ölkələrin vergi sistemləri ilə zəif inkişaf etmiş ölkələrin vergi sistemləri bir–biri ilə xeyli fərqlənir. Zəif inkişaf etmiş ölkələrdə istehsal milli gəlir norması aşağıdır.

Bu ölkələrin istehsal proporsionalı az şəxslərin xərcləri içərisində vergiyə cəlb oluna biləcək xərclərin payı əhəmiyyətsiz­dir. Zəif inkişaf etmiş ölkələrdə həmçinin milli gəlir şəxslər bölmələr və bölkələr arasında qeyri bərabər bölünmüşdür.Ona görədə zəif inkişaf etmiş ölkələrdə gəlir vegisinin ümumi vergi gəliri içərisindəki payı çox azdır.Belə olan halda orta milli gəlir normasının aşağı olması və adambaşına düşən milli gəlirin az­lığı dövlət tərəfindən verginin toplanmasına əsasən olur. Deməli zəif inkişaf etmiş ölkələrdə güclü vergi siyasətinin olması belə bir vəziyyət yaranmasına gətirib çıxarır

Maliyyə sisteminin tərkib hissəsi olmaqla vergi siyasətinin formalaşdırılması və həyata keçirilməsi ümumiqtisadi şərtlər­dəndir.Ona görə də vergi işinin təşkilində inkişaf etmiş ölkələrin təcrübəsindən istifadə edilməsi və mükəmməl vergi siyasətinin formalaşdırılması çox vacibdir. Vergi siyasəti nəticə etibarı elə bir vergi sisteminin formalaşdırılmasına gətirib çıxarmalıdır ki, bu sistem iqtisadi tənzimləmə funksiya­sını normal şəkildə həyata keçirə bilsin.

Vergi tətbiqinin prinsipləri ilə vergi tətbiqində əsas götürü­ləcək məsələlər, həyata keçiriləcək və ya ifadə olunacaq normalar və reallaşdırılacaq məqsədlər əhatə edir.Vergiqoymanın prinsip­ləri məsələsində də maniyəçilər arasında müxtəlif fikirlər mövcud ol­muş­dur.Bu prinsiplərin məqsədi vergiqoymada dövləti mümkün qədər çox gəlirlə tə’min etməkdir.Buna iqtisadi ədəbiyyatda verginin maliyyə məqsədi deyirlər.Verginin meydana gəlməsinin və mövcud olmasının əsas səbəbi dövləti gəlir və gəlir mənbələri ilə təmin etməkdir.Döv­ləti gəlirsiz təsəvvür etmək olmadığı kimi dövlətin də vergilərini vergisiz təsəvvür etmək mümkün deyil.

Hər bir tətbiq olunan vergi növü vətəndaşların mükəl­ləf­lərinin artırılmasına gətirib çıxarır.Vergi tətbiqi nəti­cəsində meydana gələn ictimai mükəlləfiyətin vergi obyektləri arasındakı münasib və adil bir şəkildə bölüşdürülməsi vergi­qoymanın ədalət prinsipini təmin edir.Verginin demokratikliyi və mükəmməlliyinin əsas göstəri­cisi vergilərin obyektlər arasında necə bölündürülməsidir.

Bazar iqtisadiyyatının inkişaf etməsi ilə vergi tətbiqində gözlənilməsi vacib olan bir sıra prinsiplər meydana çıxır.

Bazar iqtisadiyyatında ədalət prinsipi özünü əsas etibarilə vergi mükəlləflərinin gəlirlərindən alınan vergi mükəl­ləflərinin gəlir­lərindən alınan vergi faizində göstərir.Bu prinsipə görə mükəl­ləflərin gəlirləri dəqiq müəyyənləşir və bu gəlirlərə ciddi şəkildə eyni bir vergi faizi tətbiq edilir.Ədalət prinsipinə iki baxış meydana çıxmışdır.Bu vergiqoymada bərabərlik (riyazi ədalət) və vergiqoymada şəxsi ədalət baxışlarıdır.Bərabərlik ədalət prin­siplərinin ən mühüm tərkib hissəsidir.Lakin hər şeydə bərabərlik heç də ədalətlik demək deyildir.Belə ki bərabərlik bütün vergi mükəlləflərinin eyni vergi ödəmələrini tələb edir.Yəni illik gəliri 1 milyon manat olan vergi mükəlləfləri 100 min. İllik gəliri 10 milyon manat vergi ödəyəcək.Belə olan halda vergi qoyularkan mükəlləflərin şəxsi vəziyyətləri mütləq nəzərə alınmalıdır.

Vergi mükəlləfinin əldə etdiyi gəlir artdıqca vergi dərəcəsi yüksəldikcə, ödənən verginin gəlirə olan nisbəti artırsa onda bu vergi mütərəqqidir.

Qeyd etdəyiniz kimi vergiqoymada ən mühüm prinsiplərdən biri səmərəlilik prinsipidir.Bəzi maliyyəçilərin fikrincə vergilərin səmərəli olması üçün üç əsas xüsusiyyət özündə əks etdirməsi vacibdir.Vergilər öz məzmunlarına uyğun olaraq xərc, sərvət və s. alınır.

Vergiqoymada səmərəlilik prinsipinin daxili xüsusiy­yət­lə­rindən digəri davamlılıq sabitlik və ya möhkəmlik prinsip­ləridir.Vergi­qoy­mada sabitlik prinsipi vergi toplanması mexanizmindəki dalğa­lan­manın qarşısının alınmasının və bu mexanizmin sabit fəaliy­yətini ifadə edir.Verginin yığılması iqtisadiyyatın inkişaf, dur­ğunluq və nisbətən böhranlı mər­hələlərində dəyişilirsə deməli vergi yığılması sabitdir.

Vergiqoymanın səmərəliliyinin başqa bir prinsipi elastiklik prinsipidir.Vergiqoymada elastiklik prinsipi vergi faizindəki hər hansı artmanın həyata keçirilməsi zamanı vergi normasının buna reaksiya göstərilməsidir.Əgər vergi faizinin artması ilə əlaqədar olaraq vergi həcmində bir azalma baş verirsə, deməli vergi elas­tikdir.Vergi sistemində bu prinsiplərin qorunması və maliyyə siyasətində nəzərə alınması dövlətin gəlirlərinin sabitliyini təmin edir.

İqtisadiyyatda vergi sisteminin inkişafı bu sistemi tənzim­lənməsində əsas götürüləcək digər mühüm bir prinsipi meydana gətirmişdir.Bu prinsip müdaxilə prinsipidir və onunla iqtisa­diyyatın normal fəaliyyəti təmin olunur, iqtisadiyyatın müxtəlif sahələrində fəaliyyətin sür’ətləndirməsi və zəiflədilməsi işi təşkil edir.

Ümumiyyətlə vergi tətbiqində əsas etibarilə izahedilən bu üç prinsipin vergiqoymada ədalət, səmərəlilik və müdaxilə prin­sip­lərinin həyata keçirilməsi ilə vergi sisteminin fəaliyyəti tam təmin oluna bilər.Lakin onu da qeyd edək ki, vergiqoymanın tarixi olaraq bir sıra prinsipləridə mövcuddur.

Vergiqoymada ədalət prinsipi.

Vergiqoymada müəyyənlik prinsipi.

Vergiqoymada uyğunluq prinsipi.

Vergiqoymada yığım prinsipi.

Vergi ilk növbədə büdcə gəlirlərinin mənbəyi kimi deyil, əsas etibarilə iqtisadiyyatın tənzimlənmə aləti, iqtiisadiyyata müdaxilə vasitəsi kimi qiymətləşdirilir.Vergilər vasitəsilə iqtisadiyyata müdaxilənin yolları çoxdur.

a) Vergilərin artırılması və ya azaldılması ilə iqtisadiyyata müdaxilə edilməsi. Burada vergilər artırılır və azaldılır. Bu halda iqtisadi sahədə inkişaf daha tez hiss edilir. Vergilərin azadılması satılan malların qiymətini aşağı salır (başqa amillər dəyişmirsə).Bu hal başqa bir tərəfdən şəxslərin gəlirlərini artıraraq iqtisa­diyyatda məcmu tələbin səviyyəsini yüksəldir.Buna müvafiq dolayı vergilərdə artım baş verərsə satılan malların qiymətlərini yük­səldir və mükəlləflərin bu mallara olan tələblərin isteh­laklarını azaldırlar.

b) Ayırma yolu ilə iqtisadiyyata müdaxilə edilməsi. Bu zaman dolayı və birbaşa vergilər bütövlükdə artırılıb-azaldılmır, do­layı və birbaşa vergilərin bir qismi azaldilaraq iqtisadiyyata müdaxilə olunur.İndi vergi sistemində ayırma fərqləndirmə siya­sətindən istifadə olunması çox geniş yayılmışdır.

s) Yenidən bölgü yolu ilə iqtisadi və sosial həyata müdaxilə edilməsi. Bu müdaxilə dövlətin daha yüksək gəlirləri vergi yolu ilə ələ gətirmək, aşağı gəlirlərə maliyyə yardımı göstərmək subsi­diyalar və ya eyni yardımlara müdaxilə etmək yolu ilə həyata keçirilir.

**FƏSİL II Müasir şəraitdə Azərbaycanda büdcə gəlirlərinin formalaşması mənbəyi və onun elmi statistik təhlili**

* 1. **Azərbaycan Respublikasi dövlət büdcəsinin gəlirlərinin formalaşmasında vergilərin rolu.**

Müasir şəraitində dövlət büdcəsinin gəlirlərinin tədqiqi ən önəmli məsələlərdən biridir. Büdcə gəlirləri dövlət gəlirlərinin bir hissəsidir. Büdcə gəlirləri dövlət gəlirləri ilə müqisədə daha dar məna kəsb edir. Dövlət gəlirlərinin yaranmasından biri də büdcə metodudur. Büdcə gəlirlərindən başqa dövlət gəlirlərinə büdcədənkənar fondlar və dövlət müəssisələrinin vəsaitləri də daxildir.

Büdcə gəlirləri – Azərbaycan Respublikasının (NMR və yerli özünü idarəetmə orqanlarının) müvafiq qanunvericilik aktları ilə müəyyən edilmiş qaydada dövlət büdcəsinə (NMR büdcəsinə və yerli büdcələrə) daxil olan vergilər, rüsumlar, digər ödənişlər və daxilolmalardır.[[8]](#footnote-8) Azərbaycan Respublikasının Konstitusiyası, “Dövlət büdcəsi haqqında”qanun və digər qanunvericilik aktları ilə müəyyən edilir.

Dövlət quruluşundan asılı olaraq büdcə gəlirlərini unitar mərkəzi büdcənin və yerli büdcələrin gəlirlərini təşkil edir.

Büdcə gəlirlərinin yaranmasında, ictimai istehsal prosesində yeni yaranan ÜDM bir hissəsinin dövlətin və bələdiyyələrin xeyrinə bölüşdürülməsi baş verir. Bununla da dövlət və bələdiyyə orqanları ilə vergi ödəyiciləri arasında maliyyə münasibətləri yaranır. Büdcə gəlirlərinin əsas maddi mənbəyini milli gəlir təşkil edir ki, milli gəlir kifayət etmədikdə, milli sərvətin bir hissəsi də maliyyə sferasına cəlb edilə bilir. Büdcənin gəlirləri vergi ödəyicilərinə, vergi tutma obyektlərinə, alınması üsullarına, ödəniş müddətinə və digər xüsusiyyətlərinə görə fərqlənir. Bununla belə onların ümumi cəhətləri də vardır ki, bu da müxtəlifsəviyyəli büdcələrin gəlir hissəsinin təşkil edilməsidir. Bu gəlirlərin pul formasında həm də nağdsız formada daxil olması bütün büdcə səviyyələri üçün xas olan ümumi cəhətlərdən biridir.

Dövlətə bir sıra tədbirləri həyata keçirmək üçün lazimi miqdarda maliyyə vəsaitləri lazım olur. Dövlətin xərclərinin tam maliyyələşdirilməsini üçün maliyyə vəsaiti lazımdır. Belə aydın olur ki,, büdcə gəlirləri dövlətin öz funksiyalarını yerinə yetirilməsi üçün mərkəzləşdirilmiş pul vəsaitləridir. Bu baxımdan büdcə gəlirləri çox mühüm əhəmiyyətkəsb edir. Onlar pul vəsaitləri fondunun formalaşması prosesində yaranmış iqtisadi münasibətləriözündə əks etdirir ki, bu da müxtəlif səviyyəli hakimiyyət orqanlarının fəaliyyətinin həyata keçirilməsinə xidmət edir.

Bazar iqtisadiyyatı şəraitində cəmiyyətin bir sıra problemlərinin həlli mövcud mexanizmlər baxımındanqeyri-mümkündür və bu problemlərin həlli büdcə vəsaitləri hesabına reallaşa bilir.

Büdcə gəlirləri iqtisadiyyatın inkişafının müəyyən olunmasında əsas mənbə kimi çıxış edir. İqtisadi inkişafın təminin olunmasında büdcə gəlirlərinin rolu bundan ibarətdir ki, iqtisadiyyatın nisbətən zəif inkişaf etmiş sahələrinə büdcə vəsaitləri vasitəsi ilə dövlətin müdaxiləsi nəticəsində həmin sahələrdə inkişafa nail olmaq olar.

 “Büdcə sistemi haqqında” Azərbaycan Respubllikası Qanununun IX maddəsinə əsasən büdcə gəlirləri aşağıdakı bölmələr hesabına formalaşır:

* “Vergilərdən daxilolmalar”
* “Vergi olmayan gəlirlər”
* “Əsaslı gəlirlər”
* “Rəsmi qaydada alınan vəsaitlər(transfertlər)”[[9]](#footnote-9)

Vergiləri daxilolmaları büdcə gəlirlərinin əsas hissəsini təşkil edir. Vergilər ümumiyyətlə dövlətlərin yarandığı vaxtdan mövcud olmuşdur.Müasir iqtisadi şəraitdə bütün ölkələrdə vergilər tətbiq olunur. Dövlətlər vergisiz öz funksiyalarını yerinə yetirməyə qadir deyillər. Vergilərin ümumi xarakteristikasını büdcə sistemi şərtləndirir ki, buna da səbəb mərkəzləşdirilmiş pul vəsaitləri büdcə vasitəsilə yaranır. Beləliklə, vergitutmanın maliyyə sistemində əhəmiyyətinin böyükrol oynadığı müəyyən olunur.

Hər bir dövlət büdcə gəlirlərini artırmaq, xərclərini müəyyən edilmiş səviyyəyə çatdırmaq üçün mütamadi olaraq vergi daxilolmalarını artırmağa çalışır. Gəlirləri artırmaqla iqtisadi inkişaf stimullaşır, xalqın rifahı yüksəlir. Ona görə dəbütün bunlar büdcə-vergi siyasətinin və iqtisadi siyasətin başlıca vəzifəsidir.

Vergi siyasəti – dövlət tərəfindən işlənib hazırlanmış, vergi sahəsində cəmiyətin qarşısında duran vəzifələri həyata keçirməyə yönəldilmiş tədbirlər sistemidir.[[10]](#footnote-10)

Uzun müddətdə hazırlanan vergi siyasəti vergi strategiyası, yaxın zamanda həyata keçirilən vergi siyasəti isə vergi taktikasıdır.

Azərbaycan Respublikası qədim dövlət olduğundan respublikamızda vergilərin tətbiqi çox qədim zamanlara təsadüf edir. Dövlət quruluşu və inkişafı ilə əlaqədar olaraq Azərbaycanın vergi sistemi zaman-zaman dəyişikliklərəməruz qalmışdır.. İnzibati-amirlik şəraitində vergi bazası demək olar ki, yox səviyyəsində idi. Həmin dövrdə büdcə gəlirlərini əsasən dövlət müəssisələri yaradırdı. Bazar iqtisadiyyatına keçidlə əlaqədar olaraq respublikamızda vergilər yenidən tətbiq olunmağa başladı və 2001-ci ildə Vergi Məcəlləsi qəbul edildi. İlkin vaxtlarda Azərbaycan Respublikasında ÜDMnin 17-20 faizi hal hazırda isə 35-40 faizi vergilər basitəsi ilə bölüşdürülür.

Vergilər – dövlətin və bələdiyyələrin fəaliyyətinin maliyyə təminatını təmin etmək məqsədi ilə müəssisələrin pul vəsaitlərinin mülkiyyətinin dövlət xeyrinədəyişməsi şəklində dövlət büdcəsinə və yerli büdcələrə köçürülən məcburi, fərdi, əvəzsiz ödənişlərdir.

Büdcə kimi vergilərin mahiyyətini bilmək üçün onun funksiyalarına diqqət yetirmək lazımdır.

* Bölgü funksiyası
* Fiskal funksiyası
* Nəzarət funksiyası
* Tənzimləyici funksiya[[11]](#footnote-11)

Vergilərin ödənilməsində vergi elementlərindən istifadə olunur. Vergi elementləri verginin subyekti, vergitutma obyekti, vergitutma bazası, vergi dövrü, vergi dərəcəsi, vergi güzəşti və sanksiyasından ibarətdir.

Vergi yükü vergitutmada əsas kateqoriyalardan biridır. Vergi yükünün yuxarı həddinin bütün ölkələr üçün eyni olması mümkün deyil. Vergi yükü ölkənin sosial-iqtisadi vəziyyətindən, dövlət quruluşundan və sair amillərlə müəyyən olunur. Vergi yükünü azaltmaqla iqtisadi canlanma yaratmaq və iqtisadi artım əldə etmək olar bununlada vergi bazasını genişləndirmək və büdcə daxilolmalarını artırmaq olar. Vergi yükünü azaltmaq üçün vergidə yığım əmsalını yüksəltmək lazımdır. Vergi yükünün, onun ödənilmə imkanından yüksək olması vergidən yayınmalara gətirib çıxara bilər.

 Son illər mütamadi olaraq vergi qanunvericiliyində islahatlar aparılır. İslahatların aparılmasında məqsəd dövlətin iqtisadi fəallığa nail olmaqdır.

Vergilər siyasi, ideoloji, etnik və sair kriteriyalarından asılı olmayaraq tətbiq edilir və Azərbaycan Respublikasının vergi sisteminə nəzərdə tutulmayan vergilər tətbiq edilə bilməz. Vergilər cəmiyyətin və dövlətin inkişafının maliyyə təminatıdır. Qanunvericiliyə uyğun olaraq hər bir fiziki və hüquqi şəxs vergi ödəməyə borcludur.

Vergitutma obyektinə görə birbaşa və dolayı vergilərə bölünür.

**Birbaşa vergilər** – vergi ödəyicilərinin gəlirlərindən və əmlakından dövlət tərəfindən alınan vergilərdir(gəlir, mənfəət, torpaq vəs.). Birbaşa vergilər özü də real və xüsusi vergilərə ayrılır.

* Real vergilər – vergi ödəyiciləri maliyyə vəziyyətindən asılı olmayaraq ödəyirlər. Əmlakın, məhsulların və fəaliyyətin ayrı-ayrı növlərinə görə.
* Xüsusi vergilər – vergi ödəyicisinin maliyyə vəziyyətindən asılı olaraq ödənilir.[[12]](#footnote-12)

**Vasitəli vergilər** – məhsulların qiymətinə, məhsul satışı dörüyyəsinə, iş və xidmətlərin görülməsinə tətbiq edilir(ƏDV, aksiz və s.). Vasitəli vergilərə aşağıdakıları misal göstərə bilərik.[[13]](#footnote-13)

* Universal vasitəli vergiyə əlavə dəyər vergisi aiddir. Bu vergi bütün məhsullara, iş və xidmətlərə(Vergi Məcəlləsində qoyulmuş məhdudiyyətlər istisna olunmaqla) tətbiq olunur.
* Fərdi vasitəli vergiyə aksizlər daxildir. Bu istehsalın müəyyən mərhələsində tətbiq olunur.
* Fiskal inhisar dövlətin inhisarında olan mallara, istehsala tətbiq edilir. Fiskal inhisar tam və qismən olur. Dövlət kütləvi istehlak mallarının istehsalını və satışını öz əlində cəmləşdirir. Bu ağır vasitəli vergidir.

Dövlət büdcəsinə daxil olan vergili gəlirləri Vergi Məcəlləsində nəzərdə tutulmuş 9 dövlət vergisi təşkil edir.

* Fiziki şəxslərin gəlir vergisi;
* Hüquqi şəxslərin mənfəət vergisi;
* Əlavə dəyər vergisi;
* Aksizlər;
* Hüquqi şəxslərin əmlak vergisi;
* Hüquqi şəxslərin torpaq vergisi;
* Yol vergisi;
* Mədən vergisi;
* Sadələşdirilmiş vergi.[[14]](#footnote-14)

Azərbaycan Respublikasının bütün ərazisində dövlət vergilərinin ödənişi həyata keçirilir.

Naxçıxan Muxtar Respublikasının büdcəsinə isə yol vergisindən başqa bütün vergilər ödənilir.

Yerli büdcələrə aşağıdakı vergilər ödənilir:

* Fiziki şəxslərin torpaq vergisi;
* Fiziki şəxslərin əmlak vergisi;
* Yerli əhəmiyyətli tikinti materialları üzrə mədən vergisi;
* Bələdiyyə mülkiyyətində olan müəssisə və təşkilatların mənfəət vergisi.[[15]](#footnote-15)

Aşağıdakı cədvəllərdə 2006-2010-cu və 2011-2015-ci illərdə dövlət büdcəsinə daxil olan vergili gəlirlər və onların xüsusi çəkiləri göstərilmişdir.

**Cədvəl 1**

|  |  |  |  |  |  |
| --- | --- | --- | --- | --- | --- |
|  | **2008** | **2009** | **2010** | **2011** | **2012** |
| **Gəlirlər-cəmi** | **10762,7** | **10325,9** | **11403,0** | **15700,7** | **17281,5** |
| Fiziki şəxslərin gəlir vergisi  | 627,2 | 581,9 | 590,2 | 715,7 | 813,0 |
| Hüquqi şəxslərin mənfəət vergisi  | 2862,3 | 1329,2 | 1429,9 | 2134,0 | 2252,0 |
| Torpaq vergisi | 30,6 | 26,2 | 35,3 | 35,3 | 30,6 |
| Əmlak vergisi  | 112,9 | 66,2 | 101,8 | 103,9 | 105,1 |
| Əlavə dəyər vergisi  | 1910,9 | 2012,8 | 2082,5 | 2222,7 | 2366,9 |
| Aksiz vergisi  | 486,9 | 485,1 | 514,9 | 480,2 | 531,5 |
| Mədən vergisi  | 147,7 | 121,9 | 130,1 | 129,8 | 125,8 |
| Xarici iqtisadi fəaliyyətlə bağlı vergilər  | 449,7 | 418,1 | 291,8 | 433,1 | 592,5 |
| Digər vergilər | 96,8 | 86,8 | 90,3 | 140,6 | 157,6 |
| Sair daxilolmalar | 4037,7 | 5197,7 | 6136,2 | 9305,4 | 10306,5 |

**Cədvəl 2**

|  |
| --- |
| **2011-2015 Dövlət büdcəsinin gəlirləri mln.man** |
|  | **2013** | **2014** | **2015** | **2016** | **2017** |
| **Gəlirlər-cəmi** | **19496,3** | **18400,6** | **17153,2** | **15566,4** | **15955,0** |
| Fiziki şəxslərin gəlir vergisi  | 859,7 | 980,3 | 982,5 | 1080,0 | 1140,0 |
| Hüquqi şəxslərin mənfəət vergisi  | 2374,8 | 2302,7 | 2211,1 | 1914,6 | 2068,0 |
| Torpaq vergisi | 33,1 | 35,4 | 48,7 | 50,2 | 50,0 |
| Əmlak vergisi  | 125,1 | 141,3 | 148,2 | 174,3 | 178,0 |
| Əlavə dəyər vergisi  | 2710,0 | 3119,6 | 3454,7 | 3336,0 | 4002,0 |
| Aksiz vergisi  | 593,3 | 797,3 | 647,8 | 637,4 | 608,0 |
| Mədən vergisi  | 121,5 | 116,2 | 116,1 | 107,2 | 111,2 |
| Xarici iqtisadi fəaliyyətlə bağlı vergilər  | 675,2 | 684,7 | 934,5 | 856,1 | 876,4 |
| Digər vergilər | 161,5 | 192,7 | 247,7 | 128,4 | 202.3 |
| Sair daxilolmalar | 11842,1 | 10030,4 | 8706,7 | 8412,2 | 9021,2 |

2015-ci ildə dövlət büdcəsinin gəlirləri 19 milyard 438,0 milyon manat nəzərdə tutularaq 17 milyard 153,2 milyon manat o dövr üçün proqnoz­laşdırılmışdırvə ya proqnoz 88,2 faiz yerinə yetirilmişdir.Büdcənin xərcləri proqnoza nisbətdə 83,9 faiz və yaxud 17 milyard 786,8 milyonmanat icra olunmuşdur.Ölkənin 2017-cı il dövlət büdcəsi haqqında” Qanununa əsasən 2017-ci ildə büdcənin gəlirləri 16255.0 mln. manat olması proqnozlaşdırılmışdır. Bu da, dövlət büdcəsinin 2015-ci ildə faktiki gəlirləri ilə müqayisədə 1243.0 mln. manat (yaxud 7.1 faiz), 2016-cı ilin dövlət büdcəsi gəlirinin təsdiq edilmiş gözlənilən göstəricisi ilə müqayisədə 567,0 mln. man. (yaxud 3,4 faiz) azdır. 2017-cı ildə dövlət büdcəsinin gəlirləri ÜDM-in 26,4 faizi qədər olması gözlənilir ki, bu da 2016-cı il üçün nəzərdə tutulan müvafiq göstəricidən 2.5 faiz bəndi, 2015-ci ilin faktiki qiymətindən 5,8 faizi qədər azdır.

**Diaqramma1**



2015-ci ildə Vergilər Nazirliyi tərəfindən dövlət büdcəsinə 7 milyard 112,0 milyon man. proqnoza qarşı 7 milyard 118,3 mln. man pul vəsaitinin daxil olması təmin edilərək, proqnoza 100,1 % əməl edilmişdir. Bu dövr ərzində daxil olan vergilərin 5 milyard 28,4 mln. manatı və ya 70,6 % qeyri-neft sektorunun, 2,1 mlrd manatı və ya 29,4 % isə neft sektorunun payına düşür. Qeyri-neft sektoru üzrə daxilolmaların miqdarı 2014-cü ilin müvafiq dövrünə nisbətən 16,8 % *(721,9 milyon manat)* artmışdır. 2015-ci ildə vergi gəlirlərinin tədiyələr üzrə icrasını təhlil etdikdə görmək olar ki, cəmi vergi gəlirləri əsasən ƏDV və mənfəət vergiləri hesabına artmışdır. Bununla belə digər tədiyələrdə, məsələn gəlir vergisində baş verən artım ümumi vergi gəlirlərində öz təsirini göstərmişdir.

2015-ci il üzrə vergi gəlirlərinin proqnozu Vergilər Nazirliyi tərəfindən uğurla icraedilmişdir. 2013-cü ildə vergi daxilolması 6664,0mln.manat, 2014-cü ildə 7113,7 mln.manatolaraq artım müşahidə olunmuş 2015-ci ildə isə71183 mln. manat olaraq demək olar ki,sabit qalmışdır. Diaqramdan göründüyü kimi qeyri neft vergi daxilolmaları da illər üzrə artmışdır. Bu da son dövrlərdə aparılan uğurlu islahatların nəticəsidir.

**Diaqramma 2**



**Cədvəl 3**



Vergi gəlirlərinin iqtisadiyyatın sahələri üzrə basaq, 2015-ci ildə əvvəlki illə nisbətən sənaye, xidmət və tikinti sahələrindən başqa bütün sahələrdə artım olması müşahidə olunmuşdur. Bu yüksəliş daha çox bank və sığorta (50,6 faiz), nəqliyyat (41,9 faiz) və ticarət sahəsində (34,2 faiz) olmuşdur. Qeyd olunan artım göstəricisi bu iqtisadi inkişafın iqtisadiyyatın hər bir sahələrini əhatə etməsi və vergi gəlirlərininda buna uyğun olaraq bütünistehsal və qeyriistehsal sahələri üzrə proporsional surətdə artmasını özündə əks etdirir.

**Cədvəl 4**

**İqtisadi sahələr üzrə vergi dailolmaları**



2016-cı ilin büdcə gəlirlərinin strukturuna baxanda isə görünür ki, (Diaqramma 3) əsas yeri Dövlət neft fondunun transferləri tutur bu da gəlirlərin 47,4% qədərdir. İkinci yerdə AR Vergilər Nazirliyi 41,5%, GömrukKomitəsinin hesabına 9,3% və sair daxilolmalar isə 1,8%-dir. Beynəlxalq təcrübəyə nəzər yetirsək bu göstərici o qədərdə yaxşı sayıla bilməz. Çünki Norvegiyada Neft fondundan cəmi 4% dovlət büdcəsinə transfer olunur ki, vergilərdən dailolmalar büdcənin 80%-dən çoxdur. Vergilərdən dailolmaların xüsusi çəkisinin yüksək olması iqtisadi inkişafın yüksək olması deməkdir. Azərbaycanda vergi daxil olmalarının xüsusi çəkisinin artırılması istiqamətində daim müsbət işlər aparılır, dövlət proqramlarıqəbul edilir və s.

**Diaqramma 3**



Fiziki şəxslərdən alınan gəlir vergisi dövlətin gəlirlərinin formalaşma mənbə­lərindən biridir. Gəlir vergisi əhalinin gəlirlərinin müxtəlif təbəqələrini əhatə edir.1992 – ci il yanvarın 1- dən Azərbaycan Respublikasında fiziki şəxslərin gəlir vergisinin yeni sistemi yarandı. Hal – hazırda fəaliyyətdə olan fiziki şəxslərin gəlir vergisnin əsas prinsipi sosial və mənşəyindən asılı olmayaraq vergi ödəyicisinin bərabərliyi prinsipidir. Bu o deməkdir ki, vergi ödəyiciləri qanun qarşısında bərabərdir, müəyyən səviyyəli gəlir əldə edən vergi ödəyiciləri üçün vergi dərəcələri eynidir. Fiziki şəxslərin gəlir vergisinin dövlət büdcəsində xüsusi çəkisi yüksəkdir. Əhalinin gəlirləri artdıqca vergini bu növünün də xüsusi çəkisi artır.

Fiziki şəxslərdən alınan gəlir vergisi büdcə gəlirlərinin formalaşmasında müəyyən paya malikdir. Cədvəl 1-dən görünür ki, fiziki şəxslərdən alınan gəlir vergisi ildən-ilə artmışdır. Belə ki, fiziki şəxslərdən alınan gəlir vergisi 2013-cü ildə 859 mln. manat, 2014-cü ildə 980,3 mln. manat, 2015-ci ildə 982 mln. manat, 2016-cı ildə 1080,0 mln. manat, 2017-ci ildə isə 1140,0 mln. manat proqnoz­laşdırılır. Fiziki şəxslərdən alınan gəlir vergisinin ildən-ilə artmasına baxmayaraq ümumi daxili məhsulda xüsusi çəkisi 2013-2017-ci illərdə demək olar ki, sabit qalmışdır. Beləki, 2013-cü ildə 1,9%, 2014-cü ildə 2,0%, 2015-ci ildə 2,5%, 2016-cı ildə 2,6% olmuşdur. 2017-ci ildə əvvəlki illərə nisbətən yüksələrək 2,7% proqnozlaşdırılır. qalxmışdır. Lakin büdcə gəlirləri içərisində 4,3 %-dən 7,1%-ə qalxmışdır ki, bu da son dövrlər aparılan iqtisadi islahatlar nəticəsində həm əhalinin gəlirlərinin artımı həm də yeni iş yerlərinin açılması ilə izah olunur.

**Cədvəl 5.**

**Fiziki şəxslərin gəlir vergisinin ÜDM –da xüsusi çəkisi, faizlə**

|  |  |  |  |  |  |
| --- | --- | --- | --- | --- | --- |
| Göstəricilər | 2013 | 2014 | 2015 | 2016 | 2017 |
| Vergilərdən daxilolmalar | 15,8 | 18,6 | 11.1 | 10.7 | 14.4 |
| Xüsusi çəkisi % | 4,3 | 5,2 | 5,6 | 6,4 | 7,1 |
| Fiz.ş.g.v.  | 1,9 | 2.0 | 2.5 | 2.6 | 2.7 |

Mənfəət vergisi hər bir dövlətin vergi siyasətinin mühüm elementlərindən hesab edilir. Mənfəət vergisi büdcənin gəlir hissəsinin formalaşmasında yaxından iştirak edir. Mənfəət vergisinin vergi tutma obyekti mənfəət vergisi ödəyicisinin mənfəətidir. Mənfəət gəlirlərlə xərclər arasındakı fərqdir.Mənfəət vergisinin ödəyiciləri Azərbaycan Respublikasının rezident və qeyri-rezident müəssisələrdir.[[16]](#footnote-16)

Əvvəllər mənfəətdən vergi müxtəlif faizlərlə ödənilirdi. Beləki, Bakı, Gəncə və digər iri şəhərlərdəki müəssisələr əldə etdiyi mənfəətin 25%-ni, digər rayonlardakı müəssisələr 15%-ni, dağlıq rayonlardakı müəssisələr isə 10%-ni dövlət büdcəsinə ödəyirdi. Hazırda Azərbaycan Respublikasında mənfəət vergisi müssisələrin mənfəətinin 20% dərəcəsilə ödənilir.Hal – hazırda yeni yaradılan müəssisələr hesabınba mənfəət vergisinin ÜDM –da xüsusi çəkisi artmaqdadır.

1992-ci ildən etibarən Azərbaycan Respublikasında mənfəət vergisi tətbiq olunmağa başlanmışdır. Mənfəət vergisi ƏDV-dən sonra dövlət büdcəsinin gəlirlərinin formalaşmasında ikinci yeri tutur. Mənfəət vergisində artım yox stabillik hiss olunur. Belə ki.2013-cu ildə 2374,8 mln. manat, 2014-cü ildə 2302,7 mln. manat, 2015-ci ildə 2211.1mln. manat 2016-cı ildə 1914,6 mln.manat 2017-ci ildə isə 2068,0 mln. manat mənfəət vergisi dövlət büdcəsinə daxil olması planlaşdırılır. 2016-cı ildəki azalma neftin qiymətinin xarici bazarlarda aşağı düşməsi və iqtisadiyyatda baş vermiş geriləmə ilə izah olunur.

**Cədvəl 6.**

**Hüquqi şəxslərin mənfəət vergisinin ÜDM – da xüsusi çəkisi, faizlə**

|  |  |  |  |  |  |
| --- | --- | --- | --- | --- | --- |
| Göstəricilər | 2013 | 2014 | 2015 | 2016 | 2017 |
| Vergilərdən daxilolmalar | 14,8 | 14,9 | 14.1 | 13.7 | 14.9 |
| Xüsusi çəkisi % | 12,9 | 12,5 | 12,6 | 11,4 | 13.0 |
| Mənfəət vergisi | 2,8 | 2,3 | 2.6 | 3.0 | 6.0 |

Mənfəət vergisinin xüsusi çəkisində artım çox olmamışdır. 2013-cü ildə 2,8% idisə 2014-cü ildə 2,3% , 2015 2,6 %, 2016-cı ildə 3,0% 2017-ci ildə isə 6,0% proqnozlaşdırılır. Bu da yeni yol xəritəsinin qəbulu ilə əlaqədardır.

**Əlavə dəyər vergisi**. Bu vergi növü 1954 – cü ildə fransız iqtisadçısı M. Lore tərəfindən təklif edilmişvə tez bir zamanda Qərbi Avropa ölkələrində geniş yayılmışdır. Azərbaycan Respublikasında ƏDV 1 yanvar 1992 – ci ildən tətbiq edilməyə başlanmışdır. Bu vergi növü vasitəli vergilər qrupuna daxildir. ƏDV – nin büdcə üçün müəyyən üstünlükləri vardır: bu gəlirlərin sabit və daimi mənbəyidir. O istehlakçı üçün onun ödənilməsindən yayınmasına çətinlik törədir. ƏDV – nin fiskal mahiyyəti böyükdür.

Əlavə Dəyər Vergisinin büdcə üçün müəyyən üstünlükləri vardır: bu gəlirlərin sabit və daimi gəlir mənbəyidir. O istehlakçı üçün onun yayınmasına çətinlik törədir. ƏDV işlərin görülməsinin, xidmətlərin göstərilməsinin və istehsalın bütün mərhələlərində ödənilir.

ƏDV-nin ödəyicisi kimi qeydiyyatdan keçmiş şəxs onun ödəyicisi olsada, verginin ağırlığı istehlakçıların üzərinə düşür. ƏDV-nin vergitutma obyekti malların istehsalı, işlərin görülməsi və xidmətlərin göstərilməsinin dəyəridir. Əlavə Dəyər Vergisi 18% dərəcəsilə büdcəyə ödənilir.

**Cədvəl 7.**

**ƏDV –nin ÜDM –da xüsusi çəkisi, faizlə**

|  |  |  |  |  |  |
| --- | --- | --- | --- | --- | --- |
| Göstəricilər | 2013 | 2014 | 2015 | 2016 | 2017 |
| Vergilərdən daxilolmalar | 15,8 | 18,6 | 11.1 | 10.7 | 15.9 |
| Xüsusi çəkisi % | 17,5 | 18,6 | 19,7 | 21,7 | 25,1 |
| ƏDV | 5,4 | 5,8 | 6.2 | 7.9 | 8.9 |

2008-2012-ci illərdə ƏDV büdcə daxil olmalarında sabit qalaraq 2000-2366 mln manat olmuş, lakin son dövrlər bu vergi növündə artım hiss olunmaqdadır. (bax Cədvəl 1)

Büdcə gəlirlərinin formalaşmasında ƏDV-nin xüsusi çəkisi həmişə digər vergi daxilolmaları ilə müqaisədə yüksək olmuşdur. Məsələn 2013-cü ildə 2710.0 mln. manat, 2014-cü ildə 3119.6 mln. manat, 2016-cı ildə 3336.0 mln. manat və 2017-ci ildə isə 4002.0mln. manat proqnozlaşdırılır. Təkcə bir il mənfəət vergisi o da 2008-ci ildə büdcə daxilolmalarında üstünlük təşkil etmişdir. ƏDV-ni büdcə gəlirlərində xüsusi çəkisi 2013-2016-cı illərdə müvafiq olaraq 17,5%-dən 21,7 %-ə yüksəlmiş 2017-ci ildə isə 25,1% nəzərdə tutulmuşdur.

Büdcəyə daxil olan gəlirlər arasında digər vasitəli vergi aksizlərdir, X-XI əsrlərdə yaranmışdır. Aksizlər malın qiymətini formalaşdırır. Aksiz vergisi aksizli mallardan( spirtli içkilərdən, tütün məmulatlarından və s.) tutulur. Aksiz vergisinin ödəyicisi aksizli malları istehsal edən və satan şəxslərdir. Lakin istehlakçılar bu verginin faktiki olaraq ödəyiciləridi. Aksiz vergisinin vergitutma obyekti aksizli malların dəyəridir. Məhsullara tətbiq olunan aksizlər bütövlükdə büdcəyə daxil olur.Azərbaycan Respublikası ərazisində aksizli malların istehsalı və ya idxalı ilə məşğul olan bütün müəssisələr və fiziki şəxslər aksizin ödəyiciləridir.Aksizli mallar aşağıdakılardır:

* spirt, pivə, spirtli içkilərin bütün növləri;
* tütün məmulatları;
* neft və neft məhsulları.

AR – da aksiz dərəcələrinin iki növündən istifadə edilir:

1. Spesifik – bu dərəcələr malın hər vahidinə pulla ifadə edilmiş konkret vergi məbləği tətbiq olunarkən istifadə olunur. Məsələn, bir litr içməli spirtə 0,8 AZN

2. Advalor – bu dərəcələr isə vergitutma obyektinin dəyərinin müəyyən faiznin tutulmasını nəzərdə tutur. Məsələn, bir litr içməli spirtin dəyərinin 90 faizi

**Cədvəl 8.**

**Aksiz vergisinin ÜDM –da xüsusi çəkisi, faizlə.**

|  |  |  |  |  |  |
| --- | --- | --- | --- | --- | --- |
| Göstəricilər | 2013 | 2014 | 2015 | 2016 | 2017 |
| Vergilərdən daxilolmalar | 15,8 | 18,6 | 11.1 | 10.7 | 15.9 |
| Xüsusi çəkisi % | 3.1 | 3.5 | 3.7 | 3.8 | 3.8 |
| Aksiz vergisi | 1,5 | 1,6 | 1.7 | 1.7 | 1.8 |

Aksiz vergisinin büdcə daxilolmalarında çəkisi yüksək deyil. 2013-cü ildə 593.3 mln. manat aksiz vergisi daxil olmuş, 2014-cü ildə 797.3 mln. manata yüksəlmiş, 2015-ci ildə 647.8 mln. manata, 2016-cı ildə 637.4 mln. manata enmişdir. 2017-ci ildəisə 608.0 mln.manat proqnozlaşdırılır. Aksiz vergilərinin büdcədəki xüsusi çəkisi də demək olar ki stabil qalmaqdadır.

Büdcə gəlirlərində vergili daxil olmaladan biri də əmlak vergisidir. Əmlak vergisi müəssisənin balansında olan əsas vəsaitlər və avtonəqliyyat vasitələrinə görə ödənilən vergidir. Əmlak vergisinin vergitutma obyekti əsas vəsaitlər və avtonəqliyyat vasitələrinin orta illik dəyəridir. Əmlak vergisinin ödəyiciləri əsas vəsaitlərə və avtonəqliyyat vasitələrinə sahib olan rezident müəssisələrdir.Azərbaycan Respublikasının ərazisində əmlak vergisi 1992-ci ildən tətbiq olunmağa başlanmışdır. Əmlak vergisi hüquqi və fiziki şəxslərin əmlak vergisinə bölünür. Əmlak vergisi üzrə daxil olmalar aşağıdakı kimi olmuşdur. 2013-cü ildə 125.1 mln manat, 2014-cü ildə 141.3mln manat, 2016-cı ildə 174.3 mln manat 2017-ci ildə isə 178.0 mln. manat daxilolma proqnozlaşdırılır.

Torpaq vergisi torpaq mülkiyyətçilərinin(istifadəçilərinin) təsərrüfat fəaliyyətlərinə görə deyil torpaq sahəsinə görə hər il ödənilən vergidir. Torpaq vergisinin ödəyicisi torpaq sahibi, torpaq vergisinin vergitutma obyekti sitifadə olunan torpaqdır. Torpaq vergisinin dərəcəsi torpaqların münbitliyindən və yerləşməsindən asılıdır.

 Tətbiq olunmağa başlandığı dövrdən torpaq vergisinin dövlət büdcəsinin gəlir hissəsinin formalaşmasında payı cüzi olmuşdur. Azərbaycan Respublikasında əmlak vergisi yüksək gəlirli vergi deyildir. Belə ki, büdcəyə 2013-cü ildə 33.1 mln. manat 2014-cü ildə 35.4 mln. manat, 2015-ci ildə 48,7 mln.manat 2016-cı ildə 50.2 mln manat və 2017-ci ildə isə 50.0 mln. manat proqnozlaşdırılır. Deyilənlərdən görünür ki, büdcə gəlirlərində əmlak vergisinin xüsusi çəkisi o qədər də böyük olmamasına baxmayaraq müvafiq illər üzrə artım müşahidə olmüşdur.

Mədən vergisi Azərbaycan Respublikasının ərazisində, o cümlədən Xəzər dənizinin Azərbaycana mənsub şelfindəki faydalı qazıntıların çıxarılmasına görə tutulur. Mədən vergisinin ödəyiciləri faydalı qazıntıları çıxaran fiziki şəxslər və müəssisələrdir. Mədən vergisinin vergitutma obyekti faydalı qazıntılardır. Bu verginin dərəcələri faydalı qazıntıların növündən asılıdır. Mədən vergisi 1996-cı ildən etibarən faydalı qazıntılar fəal surətdə vergiyə cəlb edilməyə başlanmışdır.

Yerin təkindən çıxarılan faydalı qazıntıların növündən asılı olaraq mədən vergisi onları topdansatış qiymətinə təqdim edilməklə aşağıdakı müəyyənləşdirilir.

 **Cədvəl 9.**

|  |  |
| --- | --- |
| Faydalı qazıntının adı  | Mədən vergisinin dərəcələri |
| Xam neft | 26 |
| Təbii qaz | 20 |
| Filiz faydalı qazıntılar:- bütün növ metallar | 3 |

Mədən vergisinin özü də bizim tərəfimizdən təhlil olunan illərdə sabit qalaraq aşağıdakı kimi olmuşdur. Belə ki. 2013-cü ildə 121.5 mln. manat, 2014-cü ildə 116.2 mln. manat, 2015-ci ildə dəyişməz qalaraq 116.2 mln. manat, 2017-ci ildə isə 111.2 mln manat proqnozlaşdırılır

Yol vergisi Azərbaycan Respublikası ərazisində sərnişin və yük daşıması ilə məşğul olan qeyri-rezident müəssisə və fiziki şəslərdən avtomobil yollarından istifadəyə görə tutulan vergidir. Yol vergisinin ödəyicisi Azərbaycan Respublikası ərazisinə daxil olan, sərnişin və yük daşıması üçün istifadə olunan avtonəqliyyat vasitələrinin sahibləridir.

Sadələşdiriımiş vergi tətbiq olunan ən sadə vergi növüdür. Sadələşdiriımiş vergi Azərbaycan Respublikasının Vergi Məcəlləsinə uyğun olaraq 2001-ci ildən tətbiq olunur. Bu verginin ödənilməsində əsas məqsəd ilk növbədə kiçik biznesin nümayəndələri və fərdi sahibkarlıq üçün vergilərin hesablanması və büdcəyə köçürülməsi prosedurunu sadələşdirməkdir. Sadələşdirilmiş vergi Bakı şəhəri üzrə 4%, digər şəhər və rayonlar üçün 2% dərəcəsilə hesablanır. Sadələşdiriımiş vergilər üzrə daxilolmalar 2015-ci ildə 647.7 mln. manat, 2016-cı ildə 300.0 mln manat 2017-ci ildə isə 313,0 mln manat proqnozlaşdırılmışdır.

**2.2. Dövlət büdcəsinin qeyri-vergili daxilolmaların büdcə gəlirlərində yeri**

Büdcə gəlirlərinin formalaşmasında iştirak təkcə vergili gəlirlər deyil. Vergilərdən başqa qeyri-vergili gəlirlər də büdcə gəlirlərinin formalaşdırırlar. Qeyri-vergili ödənişlər dedikdə, dövlətin vergi sisteminə daxil olmayan, digər qanunvericiliklərlə müəyyən olunan ödənişlər hesab edilir. Qeyri-vergili gəlirlər də vergili gəlirlər kimi məcburi xarakter daşıyır, qəbul edilmiş qanunvericiliklə müəyyən olunmuş qaydada tutulmasıdır.

Qeyri-vergili daxilolmalardan xüsusi çəkiyə malik gəlirlərdən rüsumları göstərmək olar. Rüsum vergi və yığım kateqoriyalı ödəniş növüdür. Rüsum ödəyiciləri müvafiq dövlət orqanları ilə və insanlarla müəyyən iqtisadi münasibətlərə girən şəxslərdir. Rüsumların vergilərdən fərqli cəhəti vardır. Beləki, vergilər əvəzi ödənilmədən həyata keçirilən ödəniş növüdür. Yığım və rüsumlar isə qanunla müəyyən edilmiş xidmətlərin göstərilməsi və müəyyən hüquqların verilməsindən ötrü dövlət və yerli orqanalr tərəfindən ödəniş növüdür. Ümumiyyətlə, yığım və rüsumların tutulmasında məqsəd yerinə yetirdikləri funksiyalar zamanı çəkdikləri xərcləri ödəməkdir. Yığım hər hansı fəaliyyətin yerinə yetirilməsi müqabilində alınan vəsatilərdir. Rüsumlar isə dövlət orqanalrı ilə hər hansı fəzliyyətin həyata keçirilməsi müqabilində vətəndaş və təşkilatlardan alınan vəsaitlərdir.

Dövlət rüsumu dedikdə, dövlət orqanlarının müəssisə, təşkilat və fiziki şəxslərə xidmətlərə və hüquqi hərəkətlərə görə dövlət büdcəsinə ödənilən məcburi ödəniş başa düşülür.

Azərbaycan Respublikası müstəqillik qazanmaqla öz gömrük sərhəddini müəyyənləşdirərək gömrük işini müstəqil həyata keçirməyə başladı. Gömrük işini təşkil edən əsas orqan Dövlət Gömrük Komitəsi yaradıldı. Gömrük işi haqqında Gömrük Məcəlləsi qəbul edildi.

 Dövlət Gömrük Komitəsi tərəfindən yığılan vergi və rüsumlar büdcə daxilolmalarında xüsusi paya malikdir.

Gömrük rüsumuları – Azərbaycan Respublikasının gömrük orqanları tərəfindən Azərbaycan Respublikasının gömrük ərazisinə malların idxalı və ixracı zamanı alınan ödənişlərdir. Gömrük rüsumları idxal, ixrac və tranzit gömrük rüsumalarına bölünür.

Dövlət büdcəsinin vergi olmayan gəlirlərinin növləri Azərbaycan Respublikasının dövlət büdcəsinin gəlirlərinin təsnifatında öz əksini tapmışdır.

Qeyri-vergili gəlirlərə aşağıdakılar aiddir:

1. Mülkiyət vəsahibkarlıq fəaliyyətindən gəlirlər:
* Büdcə təşkilatlarının xüsusi vəsaitlərinin daxil olması;
* Maliyyə və qeyri-maliyyə müəssisə və idarələrindən vergi olmayan daxil olmalar;
* Qeyri-maliyyə dövlət müəssisələrindən gəlirlər;
* Qeyri-maliyyə dövlət müəssisə və təşkilatları tərəfindən alınmış büdcə ssudaları üzrə faizlərin ödənilməsi;
* Qeyri-maliyyə dövlət müəssisələrindən alınan dividentlər;
* Pul-şey lotoreyaları üzrə daxil olmalar;
* Qeyri-maliyyə dövlət müəssisələrindən sair gəlirlər;
* Maliyyə təşkilatlarından gəlirlər;
* Azərbaycan Respublikasının Milli Bankının mənfəətindən daxil olmalar;
* Maliyyə təşkilatları tərəfindən alınmış büdcə ssudaları üzrə faizlərin ödənilməsi;
* Maliyyə təşkilatlarından alınan dividentlər;
* Maliyyə təşkilatlarından sair gəlirlər.
1. Xarici dövlətlərdən mülkiyyətlə bağlı gəlilər:
* Xarici qeyri-dövlət strukturlarından mülkiyyətlə bağlı gəlirlər;
* Daxili xüsusi sektordan daxil olan mülkiyyətlə bağlı gəlirlər;
* Mülkiyyətdən daxil olan sair gəlilər.
1. İnzibati tədiyyələr və rüsumlar:
* Dövlət rüsumları;
* Birdəfəlik rüsumlar;
* Gömrük rüsumları.

4. Cərimə və sanksiyalar üzrə daxil olmalar. [[17]](#footnote-17)

Büdcənin qeyri-vergili gəlirləri büdcə gəlirlərinin 10-30%-ni təşkil edir.

Neft Fondundan 2016-cı il üzrə 8 milyard 130,0 milyon manat vəsait dövlət büdcəsinə transfer olunmuşdur. Bu da 2015-cü illə müqayisədə 1 milyard 207,0 milyon manat azolmuşdur. Belə demək olar ki, 2015-ci il üzrə Neft Fondunun icra göstəricisi həmin ildə 78,3 faizyerinə yetirilmişdir.Büdcə daxilolan pul vəsaitlərin strukturunda Neft Fondundan transferlərin mütamadi olaraqazalması müşahidə olunur. Belə ki, əgər 2014-cü ildə Neft Fondundan transferlərin büdcə gəlirlərində xüsusi çəkisi 51,2 faiz idisə, 2015-ci ildə bu rəqəm 3,4 faiz bəndi azalaraq 48,1 faiz təşkil etmişdir. Nazirilikdən daxil olan vəsaitlər büdcə gəlirləri arasında müsbət tendensiya davam etmiş və həmin dövrə nisbətdə4,6 milyon manat artmışdır.

10-cu cədvəldən göründüyü kimi, DGK üzrəgəlirlər 2016-cı illə müqayisədə 21,5% artımla planlaşdırılmışdır. Büdcə gəlirlərinin müqaisəli təhlili idxal olunan məhsullar üzrə ƏDV-nin həcminin 26,1%, idxal rüsumları üzrə gəlirlərin isə 17,1% artmı hesabına təmin edilməsini göstərir.

Onu da qeyd edək ki, istər dövlət büdcəsinin qeyri-neft vergi dailolmaları, istərsə də ümumən dövlət büdcəsinin qeyri-neft gəlirləri xərclərin tam həcmdə maliyyələşdirilməsi üçün bir sıra müsbət addımlar atılmış və atılmaqdadır.Yəni dövlət büdcəsinin xərcləri ilə qeyri-neft sektoru üzrə büdcə daxilolmalarının arasında fərq azaldılmaqda davam edir.

Növbəti illərdədə ümumi xərclərin məbləğinin Vergilər Nazirliyi və Dövlət Gömrük Komitəsinin xətti ilə gəlirlərin həcminə bərabər olması planlaşdırılır.

**Diaqramma 4**

Cari xərclərlə, qeyri-neft dövlət büdcəsinin gəlirləri, qeyri-vergi gəlirlərinin həcmi, mln. manatla

2017-ci ildə dövlət büdcəsi dailolmaları ÜDM-ə nisbətinin 26,1% təşkil edəcəyi planlaşdırılmışdır. Onu da qeyd edək ki, 2018-2020-ci illərdə dövlət büdcəsinin gəlirlərinin ÜDM-ə nisbətinin 24,7%, 22,6% və 20,8% səviyyəsində azalması nəzərdə tutulur ki, bu da həmin illər üzrə büdcə dailolmalarının azalması ilə, ÜDM-in isə artımla planlaşdırılması hesabınadır.

Araşdırılmış məlumatlara görə 2017-ci ildə büdcə-vergi siyasətində daxilolmalar üzrə reallaşdırılacaq tədbirlərdə əsas məqsəd qeyri-neft gəlirlərinin qeyri-neft ümumi daxili məhsulda və büdcə dailolmalarında xüsusi çəkisinin artırılmasına, DNF-dan dövlət büdcəsinə transfertin mütamadi azaldılmasına, dövlət büdcəsinə gələcək vergilərin və sair gəlirlərin yığım %-nin artırılmasına, bundan qabaqkı illərdən qalmış borcların dövlət büdcəsinə köçürülməsinə, vergi ödəyicilərinin mövcud gəlirliliyini və investisiya mühitini daha da yüksəltmək məqsədilə vergiyükünü optimallaşdırmaqla qeyri-neft sahələrindən vergi daxilolmalarının yüksəlişinə nail olunmasına, sadələşdirilmiş verginin tətbiqi sahəsinin genişləndirilməsi istiqamətində islahatların davam etdirilməsinə, vergi bazasının artırılması və vergi uçotunun təkmilləşdirilməsi istiqamətində yeni daha səmərəli vergi nəzarəti mexanizminin qurulmasına və s. yönəldilməsi nəzərdə tutulur.

**Qeyri-neft vergi daxilolmaları Cari xərclər Dövlət büdcəsinin qeyri-neft daxilolmaları**

**2013 2014 2015**

**Mənbəə büdcə məlumatları əsasında hazırlanmışdır**

**Mənbə: Büdcə məlumatlar əsasında hazırlanmışdır.**

**2016**

**2017**

|  |  |  |  |  |  |  |
| --- | --- | --- | --- | --- | --- | --- |
|  | Bölmələr | **2015- cı il** | **2016-cı il proqnoz** | **2017-ci il proqnoz** | **2015-ci illə müqqaisə** | **2016-cı illəmüqaisə** |
|  |  | məbləğ | xüsusi çək% | məbləğ | Xüsçək% | məbləğ | xüs çək % | fərq | faiz | fərq | faiz |
|  | Gömrük rüsumları | 387379,8 | 2,2 | 388000,0 | 2,3 | 454000,0 | 2,8 | 66620,2 | 117,2 | 66000,0 | 117,0 |
|  | Ölkədə istehsal edilən və qiymətləri tənzimlənən məhsulların kontrakt (satış) qiyməti ilə (ixrac xərcləri çıxılmaqla) ölkədaxilitopdansatış qiyməti arasındakı fərqdən yığımlar daxilolmalar | 183758,3 | 1,1 | 145000,0 | 0,9 | 194000,0 | 1,2 | 10241,7 | 105,6 | 49000,0 | 133,8 |
|  | Xarici dövlətlərə verilmiş kreditlər üzrə dax.ol. | 18625,6 | 0,1 | 36553,0 | 0,2 | 50815,0 | 0,3 | 32189,4 | 272,8 | 14262,0 | 139,0 |
|  | Səhmlərindən dövlətin payı olan müəssisələrdənalınan divid. | 608,0 | 0,0 | 5290,0 | 0,0 | 5950,0 | 0,0 | 5342,0 | 978,6 | 660,0 | 112,5 |
|  | A R Dövlət Neft Fondundan daxilolmalar | 8130000,0 | 46,5 | 7615000,0 | 45,3 | 6100000,0 | 38,2 | -2030000,0 | 75,0 | -1515000,0 | 80,1 |
|  | Dövlət əmlakının, özəlləşdirilən dövlət müəssisə və obyektlərinin altındakı torpaqların icarəyə verilməsindən daxilolmalar | 7606,8 | 0,0 | 7000,0 | 0,0 | 8000,0 | 0,1 | 393,2 | 105,2 | 1000,0 | 114,3 |
|  | Dövlətmülkiyyətində olan torpaqların icarəyə verilməsindən daxilolmalar | 7491,9 | 0,0 | 6000,0 | 0,0 | 8000,0 | 0,1 | 508,1 | 106,8 | 2000,0 | 133,3 |
|  | Aksiz markalarınınsatışındandaxilolmalar | 4112,1 | 0,0 | 5000,0 | 0,0 | 5000,0 | 0,0 | 887,9 | 121,6 | 0,0 | 100,0 |
|  | Dövlət rüsumu | 94743,3 | 0,5 | 105000,0 | 0,6 | 105000,0 | 0,7 | 10256,7 | 110,8 | 0,0 | 100,0 |
|  | Büdcə təşkilatlarının ödənişli xidmətlərindən dailolmalar  | 202202,6 | 1,2 | 305000,0 | 1,8 | 353000,0 | 2,2 | 150797,4 | 174,6 | 48000,0 | 115,7 |
|  | Vergiqanunvericiliyinin pozulması ilə bağlı tətbiq edilən cərimə və sanksiyalardan daxilolmalar |  |  |  |  | 90000,0 | 0,6 | 90000,0 |  | 90000,0 |  |
|  | Sair daxilolmalar | 424655,3 | 2,4 | 28157,0 | 0,2 | 22235,0 | 0,1 | -402420,3 | 5,2 | -5922,0 | 79,0 |

2015-2017-ci illər üzrə dövlət büdcəsinin qeyri vergili gəlirlərinin strukturu, min manatla **Cədvəl 10**

Cədvəldən göründüyü kimi gömrük rüsumları 2015-ci ildə 387379.8 mln manat büdcədə üsusi çəkisi 2.2%, 2016-cıildə388000.0 mln manat büdcədə üsusi çəkisi 2.3% olmuş və 2017-ci ildə isə 454000.0mln manatbüdcədə üsusi çəkisi 2.8% nəzərdə tutulmuşdur. Bu da 2015-ci illə və 2017-ci illə müqaisədə 117.0% olmuşdur.

Ölkədə istehsal edilən və qiymətləri tənzimlənən məhsulların (satış) qiyməti ilə (ixrac xərcləri çıxılmaqla) ölkədaxili satış qiyməti arasındakı fərqdən yığımlar daxilolmalar 2016-cı ildə 145000mln manat dail olmuş 2017-ci ildə isə 194000 mln manat planlaşdırılır. Bu isə 2016-cı illə müqaisədə 49000 mln manat artaraq 1135 təşkil edəcəkdir.

Xarici dövlətlərə verilmiş kreditlər üzrə daxilolmalar 2017-ci ildə 50815 mln manat proqnozlaşdırılır ki, bu da 2015-ci illə müqaisədə 105.6%, 2016-cı illə müqaisədə isə 139% artım təşkil edəcəkdir. Səhmlərdən dövlət payı olan müəssisələrdən gələn dividendlər 2017-ci ildə 660 mln manat təşkil edərək 112.55 artım proqnozlaşdırılmışdır.

 Dövlət büdcəsində Neft fondundan dailolmalar 2015-ci ildə 8130000 mln manat, 2016-cı ildə 7615000 mln manat dail olmuş 2017-ci ildə isə 6100000 mln manat proqnozlaşdırılır ki, bu da müvafiq olaraq 2016-cı ildə 2030000 mln manat və 2017-ci ildə 1515000 mln manat azalması proqnozlaşdırılır.

 Dövlət əmlakının, özəlləşdirilən dövlət müəssisə və obyektlərinin yerləşdiyi torpaqların icarəyə verilməsindən daxilolmalar 2016-cı ildə 6000,0 mln manat 2017-ci ildə isə 8000.0 mln manat proqnozlaşdırılmışdır ki, bu da müvafiq illərlə müqaisədə 2000.0 mln manat çoxdur.

Vergi qanunvericiliyinin pozulması ilə bağlı tətbiq edilən cərimə və sanksiyalardan daxilolmalar cari ildə 90000.0mln manat proqnozlaşdırılmış, dövlət mülkiyyətində olan torpaqların icarəyə verilməsindən daxilolmalar 2015-ci ildə 7491.9 mln manat,2016-cı ildə 6000 mln manat daxi olmuş və 2017-ci ildə isə 8000.0 mln manat proqnozlaşdırılmışdırki, bu da əvvəlki illərdən q 508.1 və 2000.0 mln manat çoxdur.

Büdcə təşkilatlarının ödənişli xidmətlərindən dailolmalarda da cuzi də olsa artım müşahidə olunmaqdadır. Belə ki, 2017-ci ildə 2016-cı illə müqaisədə bu parametr üzrə 48000mln manat və ya 115.7% artım gözlənilir.

**Diaqramma 5**

"Avtomobil Yolları" Məqsədli Büdcə Fondunun 2016-2017-ci illər üzrə mədaxil mənbələri, min manatla



"Avtomobil Yolları" Məqsədli Büdcə Fondu üzrə 2017-ci ildə nəzərdə tutulmuşməbləğ 2016-cı il üçün təsdiq edilmiş məbləğələeynilik təşkil etməklə 261,0 mln manat planlaşdırılmışdır. Fondun mədaxilmənbələrinə əvvəlki illərləmüqaisədə ilk dəfə "iriqabaritli və ya ağırçəkili nəqliyyatvasitələrinin icazə verilən qabarit, çəki və yüklə birlikdə oxa düşən ağırlıq parametrlərinə cavab verən tələblərin pozulmasına görə tətbiqedilmiş inzibati sanksiyalar" (1000,0 min manat)adlı yeni bəndin əlavə edildiyini, digər mənbələr üzrə proqnozlaşdırılmış vəsaitlərin həcminin eyni olmadığınıə göstərir **(Diaqramma 5).**

Beləliklə, Azərbaycan Respublikasının 2017-ci il dövlət büdcəsinin mərkəzləşdirilmiş dailolmalarından ayrılan pul vəsaiti və yol vergisi üzrə gəlirlərdən artım (müvafiq olaraq 2,5 dəfə və 2,2%),ölkəyə idxal olunan minik avtomobillərinə qoyulan aksizlər, idxal olunan avtonəqliyyat vasitələrinə qoyulan gömrük rüsumu və mülkiyyətində və ya istifadəsində olan avtonəqliyyata, sərnişin və yük daşımalarını həyata keçirən emitetlər tərəfindən ödənilən sadələşdirilmiş vergi üzrə gəlirlərdə azalma (36,8%, 38,1% və 31,0%) nəzərdə tutulmuş, Azərbaycan Respublikasının ərazisində beynəlxalq avtomobildaşımalarını tənzimləyən icazənin verilməsi üçün tutulan dövlət rüsumunun və nəqliyyat vasitələrinin, belə ki, motonəqliyyat vasitələrinin, qoşquların və yarımqoşquların texniki baxışdan keçirilməsi ilə əlaqədar tutulan dövlət rüsumunun məbləği 2016-cı ilin müvafiq göstəricisinə bərabər olmaqla proqnozlaşdırılmışdır.

2016-cı illə müqayisədə 2017-ci ildə dövlət büdcəsinin mədaxil mənbələri üzrə mütləq ifadədə əsas artımlar ƏDV üzrə 359000,0 min manat, hüquqi şəxslərin mənfəət (gəlir) vergisi üzrə 153400,0 min manat, gömrük rüsumları üzrə 66000,0 min manat, fiziki şəxslərin gəlir vergisi üzrə 60000,0 min manat, Azərbaycan Respublikasında istehsal edilən və qiymətləri tənzimlənən məhsulların kontrakt (satış) qiyməti ilə (ixrac xərcləri çıxılmaqla) ölkədaxili topdansatış qiyməti arasındakı fərqdən yığımlar üzrə 49000,0 min manat, büdcə təşkilatlarının ödənişli xidmətlərindən daxilolmalar üzrə 48000,0 min manat, xarici dövlətlərə verilmiş kreditlər üzrə daxilolmalar üzrə 14262,0 min manat, faiz ifadəsində isə xarici dövlətlərə verilmiş kreditlər üzrə daxilolmalar üzrə 39,0%, Azərbaycan Respublikasında istehsal edilən və qiymətləri tənzimlənən məhsulların kontrakt (satış) qiyməti ilə (ixrac xərcləri çıxılmaqla) ölkədaxili topdansatış qiyməti arasındakı fərqdən yığımlar üzrə 33,8%, dövlət mülkiyyətində olan torpaqların icarəyə verilməsindən daxilolmalar üzrə 33,3%, gömrük rüsumları üzrə 17,0%, büdcə təşkilatlarının ödənişli xidmətlərindən daxilolmalar üzrə 15,7%, dövlət əmlakının, özəlləşdirilən dövlət müəssisə və obyektlərinin altındakı torpaqların icarəyə verilməsindən daxilolmalar üzrə isə 14,3% nəzərdə tutulmuşdur.

Gəlirlərdə isə əsas azalmalar mütləq ifadədə Azərbaycan Respublikasının Dövlət Neft Fondundan daxilolmalar üzrə 1515000,0 min manat, vergi qanunvericiliyinin pozulması ilə bağlı tətbiq edilən cərimə və sanksiyalardan daxilolmalar üzrə 90000,0 min manat, aksizlər üzrə 29000,0 min manat, faiz ifadəsində vergi qanunvericiliyinin pozulması ilə bağlı tətbiq edilən cərimə və sanksiyalardan daxilolmalar üzrə 50,0%, Dövlət Neft Fondundan daxilolmalar üzrə 19,9%, aksizlər üzrə 4,6% proqnozlaşdırılmışdır.

Deyilənlərdən belə nəticəyə gəlinir ki, aparılan islahatlar nəticəsində dövlət büdcəsinə daxilolmaların həm vergili həmdə qeyrivergili dailolmaları daim artmaqdadır. Lakin qeyri vergili gəlir sayılan Neft fondundan dövlət büdcədsinə edilən transferlər ilbə il azalmaqdadır ki, bu da dövlətin əsas strategiyası sayılır.

**Fəsil III Böhran şəraitində büdcə-vergi siyasətində antiböhran tədbirləri və onların təkmilləşdirilməsi**

**3.1 İqtisadi böhranlarda tətbiq olunan antiböhran vergi-büdcə (fiskal) siyasəti.**

 Böhran şəraitində vergi-büdcə siyasəti dövlətin əsas ümdə iqtisadi siyasət istiqamətidir. Dövlət vergi alətlərindən səmərəli istifadə edir və iqtisadi prosesləri tənzimləyir.

Dövlər büdcəyə vergi vasitəsi ilə pul vəsaitləri cəlb edir. Bazar şəraitində vergi bir sıra vacib əlamətlərə malikdir ki, onlardan biri də iqtisadi proseslərin tənzimlən­məsidir.

Dövlət müvafiq, gedən iqtisadi prosesləri dəyərləndirərək vergiləri, onun dərəcələrinimüəyyən etmək, vergi güzəştləri tətbiq və ya ləğv etmək, strukturunu və formasını dəyişmək və s. kimi tədbirlər həyata keçirərək investisiya qoyuluşlarını stimullaşdıra və ya məhtudlaşdıra bilər ki,bu da əhalinin həyat səviyyəsinə müsbət təsirini göstərə bilər.

Sahibkarlıq fəaliyyətinin fəallığı ilə verği stavkalarının arasındaki asılılıq Lafer əyrisində öz təsdiqini tapmışdır. Bu müəyyən həddi keçmək həm sahibkarlığın investisiya fəalləğını həmdə büdcə daxilolmalarını azalda bilər.

Müasir dövrdə bazar iqtisadiyyatı şəraitində dövlət fiskal və təzimləmə proseslərindən kənarda qala bilməz. Bu da əsasən dövlətin iqtisadiyyata müdailəsi ilə şərtlənir. İqtisadiyyata müdaxilə dövlət tətəfindən vergi mexanizmi vasitəsi ilə həyata keçirilir. Ona görə də vergilər əsas tənzimləyici alət kimi çıxış edir. Dövlət ölkədə səmərəli vergi sistemi tətbiq etməklə müvafiq maliyyə siyasətini həyata keçirir. Ona görədə vergi siyasəti maliyyə siyasətinin müstəqil bir istiqaməti kimi fəaliyyət göstərir.

 Vergi siyasəti dedikdə, maliyyə resurslarının yenidən bölüşdürülməsi hesabına dövlətin və cəmiyyətin ayrı-ayrı sosial qruplarının maliyyə tələbatlarının təmin olunması və həmçinin ölkə iqtisadiyyatınin normal inkişaf etdirilməsi məqsədi ilə ölkənin vergi sisteminin formalaşdırılması üzrə dövlətin həyata keçirdiyi iqtisadi, maliyyə və hüquqi tədbirlərin məcmusu başa düşülür.[[18]](#footnote-18) Vergi siyasətini həyata keçirən dövlət vergilərin funksiyalarından qaynaqlanaraq bunu reallaşdırır. Vergi siyasətinin reallaşdırılması müvafiq alət və metodlardan istifadə edilərək həyata keçirilir.

 Vergi siyasətinin aparılması metodlarından biri yüksək dərəcə vergi siyasətidir. Belə ki, dövlət yüksək vergi dərəcələri tətbiq edərək vergi güzəştlərini ləğv edir, onların sayını azaldır və vergi bazasının miqdarını artırır. Dövlətin bu istiqamətdə apardığı vergi siyasəti ölkə vətəndaşlarının gəlirlərini əlindən almış olur və onların həyat səviyyəsinin aşağı düşməsinə səbəb olur. Bu hallar fövqaladə hallarda, müharibə şəraitində və iqtisadi böhran şəraitində həyata keçirilir. Yüksək vergi siyasəti ölkəmizdə də müstəqillik dövrünün ilk vaxtlarında aparılmışdır. Lakin bu siyasət ölkədə iqtisadi və sosial zəminin olmasına baxmayaraq neqativ halların baş verməsinə səbəb olmuşdur. Bunlara aşağıdakiları misal göstərmək olar:

* İqtisadiyyat ilbəil geriləmiş və dəyicilərin əlində sərbəst pul vəsaitləri azalmış və ya heç qalmamışdır geniştəkrar istehsal proseslərinə öz mənfi təsirini göstərmişdir. İqtisadi sahələrin hamısında geriləmə müşahidə olunmuşdur.
* Vergidən yayınma halları geniş vüsət almış və büdcə daxilolmalarına öz mənfi təsirini göstərmişdir;
* Bu tədbirlər “gizli iqtisadiyyat“ın genişlənməsinə şərait yaradaraq iqtisadiyyatda onun payını 25-40% intervalında qərarlaşdırmışdır.

 Vergi siyasəti bütünlüklə iqtisadi inkişaf siyasətini reallaşdırmalıdır. Dövlət iş adamları üçün minimal ver­gi stavkası müəyyən etməklə vergi yükünü azaldır və sosial proqram­lara yönəldilən xərc məsrəflərini azaldır. Vergi siyasətini təhlil edən zaman vergi siyasəti subyektlərini, vergi alətləri və metodlarını fərqləndirmək lazımdır.

Dövlət vergiqoyma bazasını təkmilləşdirərək mənfəəti və ya gəliri qismən və tam azad edərək iqtisadiyyatın prioritet sahələrinin canlanmasına nail olur. Bu da ölkədə və regionlarda sosial-iqtisadi inkişafa zəmin yaradır, orada investisiya fəaliyyətini stimullaşdırır. Öz gəlirlərinin tənzimlənməsi və onun artırılmasına dövlət vergi meanizmi vasitəsi ilə nail olur.

Vergi dərəcələri gəlirlərin tənzimlənməsində mühüm yer tutur. Vergi dərəcələrinə müəyyən dəyişiklik etməklə iqtisadi prosesləri tənzimləyən dövlət vergi qanunvericiliyinə dəyişiklik etmir. Dövlət vergi dərəcəsi siyasətini həyata keçirərək müxtəlif kategoriyalı vergi ödəyicilərinin gəlirlərini vergiyə cəlb edir və daha təminatlı vergi ödəyicilərindən çox az təminatlılardan az vergi toplayır. Vergi sistemi mərkəzi hakimiyyətin əlində olduğundan daha çevikdir. Vergi dərəcələrinə onlar tez tez dəyişiklik etmək imkanına malikdirlər. Dövlət iqtisadi konyukturanı nəzərə alaraq daha səmərəli vergi siyasəti yürüdə bilir.

Vergi güzəştləri səmərəli vergi siyasətinin bir metodudur. Hər bir hüquqi və fiziki şəxs dövlətin qəbul etdiyi bu vergi güzəştlərindən istifadə edə bilər ki, bu da iqtisadi tənzimləmənin həyata keçirilməsində böyük rol oynayır. Vergi güzəştləri dedikdəvergilərdən qismən və tam azadolmalar başa düşülür. Vergi güzəştləri iqtisadi rayonlara da şamil ediləbilər. Vergi güzəştləri mənfəətə, gəlirə dövrüyəyə və sair tətbiq edilə bilər.

 Büdcənin tənzimlənməsi, onun planlaşdırılması və ona nəzarət müəyyən qanun və norma normativlər vasitəsi ilə həyata keçirilir. Vergi siyasəti iqtisadi cəhətdən əsaslandırılmalıdır çünki büdcə daxilolmalarının optimallaşdırılması ancab bunun vasitəsi ilə əldə oluna bilər. Lakin vergi siyasəti konkiret iqtisadi şərait nəzərə alındıqda səmərəli olur. Məqsəd və hədəflərə çatmaq üçün mütlər mövcud iqtisadi şərait nəzərə alınmalıdır. Bunları nəzərə almadıqda aparılan vergi siyasətinin heç bir səmərəsi ola bilməz. Aparılan vergi siyasəti bu zaman iqtisadi proseslərə mənfi təsirini göstərər və iqtisadiyyatda inkişaf əvəzinə böhran yaranar.

 Budcə vergi siyasətinə fiskal siyasətdə demək olar.

 Fiskal siyasət aşağıdakı növlərə bölünür:

- ekspansionist ;

- restriksionist .

 Ölkədə iqtisadi vəziyyətin yaxşılaşdırılması zamanı vergitutma və büdcə məsrəflərinin tənzimlənməsi diskresion saiyasət adlanır. Iqtisadi inkişaf tsiklinin müxtəlif mərhələlərində tənzimləmə səviyyəsi də müxtəlif olur. Məsələn, böhran zamanı dövlət öz xərclərini artırmalı və vergi dərəcələrini azaltmalıdır ki, əhali tədiyyəqabiliyyətli olsun. əgər istehsalda artın inflyasiyon proseslərləmüşayət olursa büdcə xərcləri azaldılmalı vergi dərəcələri ilə artırılmalıdır. Lakin bu hər zaman effektli olmaya da bilər. Çünki bu işgüzarlıq fəaliyyətinin qarşısını alır. Yaxşı olar ki, həmin dövrdə ixrac yönlü siyasət həyata keçirilsin ki, artıq istehsal olunan məhsun xaricə ixrac olunsun. İqtisadi eniş zamanı tələbi stimullaşdırmaq lazımdır. Dövlətin apardığı diskrision siyasətlə büdcə xərcləri artırılır vergi dərəcələri azaldılır bu da büdcə kəsirinə gətirib çıxardır. Beləliklə, iqtisadi eniş zamanı dövlət öz xərclərini azaldır, iqtisadi sıçrayış zamanı isə öz məsrəflərini azaltmaqla inflyasion prosesləri azaldır və böhranın fəsadlarını yüngülləşdirərək istehsalın həcmini artırır.

Dövlət məsrəflərinin, vergilərin dövlət büdcəsinin balansınının avtomatik olaraq dəyişməsi avtomatik fiskal siyasət adlanır. Bu siyasət iqtisadi yüksəliş dövründə vergi daxilolmalarının həcminin artmasına və eniş zamanı isə azalmasına gətirib çıxardır. Avtomotik fiskal siyasət ozunutənzimləmə xüsusiyyətinə malikdir.

 Avtomotik tənzimləyicilərə bunları aid etmək olar:

* iqtisadi yüksəliş mərhələsində məcmu tələbi azaldan proqressiv vergi sistemi mövcud olur. Deməli əhalinin gəlirləri artdıqca daha yüksək dərəcə gəlirlərə tətbiq olunur. İqtisadi eniş zamanı isə gəlirlər azalır. Tətbiq olunan vergi dərəcələrinin aşağı salınması gəlirlərin artmasına səbəb olur. Bunun da məcmu tələb stimullaşdırılır.
* iqtisadi böhran zamanı işsizlərin sayı artır, işsizliyə görə ödənilən müavinatların, və digər ödənişlərin həcmi yüksəlir. İqtisadi artım zamanı işsizliyin səviyyəsi aşağı olur, bu da öz növbəsində avtomatik olaraq həmin ödənişlərin azalmasına səbəb olur.

 Avtomatik fiskal siyasətin önəmliliyi ondadır ki, iqtisadiyyatda şəraitin azacıq dəyişən kimi özünütənzimləyici mexanizm işə düşür. Mənfi cəhəti isə mane olan amilləri sıradan çıxarmır onu sadəcə olaraq hamarlayır.

**İqtisadi böhran şəraitində inkişaf etmiş ölkələrin vergi-büdcə siyasəti.**

Maliyyə böhramnın milli iqtisadiyyatlara etdiyi təsir haqqında fikir yürüdərkən ilk növbədə böhrandanqabaq iqtisadi durum, sonra isə böhran zamanı makroiqtisadi siyasətdə sahibkarlıq mühitində mövcud dəyişikliklər və onlara ölkə hahimiyyətinin, sahibkarların, ev təsərrüfatlarının reaksiyası qiymətləndirilməlidir. Dünya iqtisadiyyatında böhrandan qabaq vəziyyət eləcədə İEÖ maliyyə sektorunda və fond bazarında normal və harmonik fəaliyyətin pozulması, artım tempinin aşağı düşməsi və iqtisadiyyatda iş yerlərinin itirilməsi ilə səciyyəvi olmuşdur. 2008-ci ilin mayında İEÖ ipoteka banklarında yaranmış problemlər, istehlak xərclərinin investisiyaların azalmasında öz əksini tapmışdır. Növbəti ilin ilk aylarında dünyanın əksər İEÖ iqtisadi eniş baş vermiş ÜDM kəskin azalmış, əmtəə birjalarında və bazarlarında qiymətlər, fond və maliyyə bazarlarında iqtisadi indekslər aşağı düşmüş, işsizlik problemləri yaranmışdır. Bu şəraitdə bu qəbildən olan ölkələrdə yumuşaq pul-kredit siyasəti aparılmış, dovlət büdcəsinin xərcləri və kəsirləri artırılmış, maliyyə sistemi sahəsində nəzarət gucləndirilmişdir. Bu məqsədlə məcmu tələbi artırmaq məqsədi ilə olkələrdə əlahiddə maliyyə sabitliyi və iqtisadiyyata kömək tədbirləri həyata keçirilmişdir.

Maliyyə böhranı, postindustrial ölkələrə ABŞ-a, AB-yə, Yaponiya kimi inkişaf səviyyəsi yüksək olan ölkələrin iqtisadiyyatlarına, İEOÖ müqayisədə daha yüksək tərzdə təsir etmişdir. İEÖ-ə edilən ixracatın həcmi azalmışdır. Məsələn, 2009 ilin ilk rübündə İEÖ ixracat edən ölkələrdə orta böyümə sürəti %-6,7-yə qədər azalarkən, İEOÖ-ə ixracat edən ölkələrdə bu göstərici %-1,7 səviyyəsində qərarlaşmışdır. Beləliklə, beynəlxalq ticarətdəki geriləmə qlobal maliyyə böhraı dövründə də bu qəbildən olan ölkə iqtisadiyyatlarına mənfi təsirsiz ötüşməmişdir. Göründüyü kimi iqtisadiyyatında ixracın payı yüksək olan ölkələrdə artım sürəti aşağı olan ölkələrlə nisbətdə daha çox geriləmişlər. Qlobal böhran xarici ticarətlə dünya iqtisadiyyatlarına etdiyi təsiri, ixrac məhsullarında da göstərmişdir.

Hər bir iqtisadi böhran zamanı İEÖ sahibkarlıq fəaliyyətini stimullaşdırır. Onların fəaliyyətlərini aktivləşdirir və bununla bağlı tədbirlər planları işləyib hazırlayırlar. Beləliklə bunun üçün fiskal alətlərin köməyindən istifadə edərək iqtisadi tənəzzülü dayandıraraq iqtisadi artıma nail olurlar. İEÖ vergi məcəllələrində dəyişiklik edir (vergi stavkaları aşağı salınır, vergi güzəştləri tətbiq edilir), büdcədən ayrılan sosial xərclər azaldılır, iqtisadi xərclər artırılaraq vergi nəzarəti sərtləşdirilir.

 Posindusturial ölkələr bir çox məhsullara yönələn ƏDV-nin (Böyuk Britaniya, Fransa) mən­fəətdən vergi (Yaponiya, Hollandiya) dərəcələrini aşağı salmışlar. Mənfəət vergisinin azaldılması sahibkarlarln vergi yükünün azaldılmasına və onların fəaliyyətinin stimullaşdırılmasına istiqamətlənmişdirdsə, ƏDV-nin stavkasının azaldılması məhsullara tələbatın artırılması məqsədi güdür.

Bununla belə böhran şəraitində biznes fəaliyyətini canlandırmaq məqsədi ilə sürətləndirilmiş ammortizasiya siyasəti aparılır. Bu tədbirləri əsasən İsveçrə, Fransa, Almaniya, Böyuk Britaniya və Amerika Birləşmiş Ştatlarında həyata keçirmişlər. Bu kimi həyata keçirilən tədbirlər investisiya fəallığını canlandırmaq və kapital qoyuluşları etmək üçün aparılmışdır.[[19]](#footnote-19)

İveçrə də digər ölkələr kimi qlobal maliyyə böhranının fəsadlarından qaça bilməmişdir. İsveçrənin iqtisadiyyatı böhran ilində 2,5% aşağı enmiş, ökədə işsizlik artaraq fəal əhalinin 3%-niəhatə etmişdir.

İsveçrə qlobal iqtisadi böhranın mənfi təsirindən 2 əsas bir-biri ilə əlaqəli məsələyə görə qaça bilməmişdir: **I səbəb** İsveçrə iqtisadiyyatı dünya iqtisadiyyatına qədərincə çox inteqrasiya olunmuşdur. İsveçrə əsasən ixrac ölkəsidir. Bu ölkənin ixracının həcmi ÜDM-yə nisbətən 50%-dən çoxdur. Ölkədə sənayenin bəzi sahələrində ixracatın miqdarı 80-90% qədərindədir. Dəqiq avadanlıqlar,alətlər, dərmanlar, saatlar ixracda qabaqcıl mövqedədir. Məhsullarının əsasböyük hissəsini Avropaya və ABŞ-a ixrac edir.

Bu ölkələrdə əhalinin tələbatının aşağı düşməsi İsveçrənin istehsal məhsullarının ixracat həcmini aşağı salmışdır. **II səbəb** İsveçrə dünyanın maliyyə mərkəzlərindən biridir. İsveçrənin iri “Ю-Би-Эс” bankı ilk olaraq ABŞ-ın kredit bazarında yaşanan böhrandan xeyli pul vəsaiti itirmişdir. Çünki “Ю-Би-Эс” bankı ABŞ ipoteka kredit bazarında iri həcmdə vəsait yerləşdirmişdir. Həmin banka dövlət öz dəstəyini verilməsəydi, və Sinqapur fondundan 11 mlrd dollar dəyərində istiqraz almasaydı müflisləşə bilərdi. İsveçrənin II iri bankı “Kredit Suiss” riskli qiymətli kağızlara pul vəsaitləri yerləşdirmişdir ki, ona görədə xeyli vəsait itirmişdir. Nəzərdən keçirilən bu iki amil – vəziyyəti dərinləşdirmişdir. İsveçrə hökuməti aşağıdakı istiqamətlərdə tədbirlər həyata keçirmişlər:

1. iqtisadi tədbirlərin həyata keçirilməsinə;

2. İqtisadiyyatın stimullaşdırılmasına yönəldilən tədbirlərin işlənib hazırlanmasına;

3. Xarici iqtisadi fəaliyyətin stimullaşdırılmasına yönəldilən siyasətin aparılmasına.

Ölkədə həyata keçirilən iqtisadi tədbirlər planlarına aşağıdakılar daxil edilmişdir:

1. İqtisadi yüksəlişin stimullaşdırılması məqsədlərinə 1.7 milyard frankın ayrılması həmin dövr üçün planlaşdırılmışdır. Aparılan antiböhran iqtisadi tədbirləri üç fazaya ayrılmışdır: I fazada büdcə xərclərini 350 mln franka qədər artırmışlar. Bu vəsaitlər müxtəlif sosial-infrastruktur layihələrinə sərf olunmuşdur.

II fazada Hökümət antiböhran tədbirləri məqsədi ilə maliyyələşdirmənin 2-ci transını 750 mln. frank həcmində ayırmışdır. Bu pul vəsaitlərinin 550 milyonu infrastruktur layihələrinin maliyyələşdirilməsinə ayrılmışdır.

2. Antiböhran tədbirinin III fazası vergi dərəcələrinin aşağı salınması əhalinin alıcılıq qabiliyyətinin artırılmasını nəzərdə tutur.

3. Xarici-iqtisadi fəaliyyətin əsas məqsədi əmtəə ixracatçıların dünya bazarlarına qeyri-şərtsiz çıxmasıdır.

İsveçrə hökümətinin antiböhran idarəetmə tədbirləri başqa ölkələrin siyasətinə üyğundur. Bu ölkələrin əksəriyyəti bank sektorunun dirçəlməsi istehsalın stimullaşdırılmasına yönəldilən tədbirlər planlaşdırmışlar.

Digər İEÖ həyata keçirdikləri antiböhran tədbirləri əsasən vergi-büdcə, səmərəli ammortizasiya siyasəti ilə məhtudlaşmır. Məsələn ƏDV 5,5 faizə endirilmişdir və ƏDV-in aylıq ödənilməsi qərara alınmışdır. Almaniyada əsas fondlara 25%, biznes strukturlarına sürətləndirilmiş ammortizasiya tətbiq edilmişdir. Təşkilatlarda ƏDV-nin tətbiqi illik daxilolmanın 250 min yevrodan 500min yevroya qədər yüksəltmişlər. İngiltərədə islahatlar 2007-ci ildə başlamışdır. ƏDV 17,5 %-dən 15 %-ə endirilmişdir.

 Deyilənlərdən belə nəticə çıxarmaq olur ki, İEÖ ölkələrdə iqtisadi enişi dayandırmaq üçün dövlət öz xərclərinin həcmi artır və vergilərin dərəcələrini aşağı salır, bu dövrdə vergi güzəştləri tətbiq olunur. Hökumətin xərclərinin stimullaşdırıcı təsir göstərməsi üçün onlar vergi hesabına deyil dövlət krediti hesabına maliyyələşdirilir. Vergi dərəcələrinin yüksəlməsi işgüzar fəallığa olan stimulu heçə endirir, bəli bu istehsalın həcminin aşağı düşməsinə gətirib çıxardır.

**İqtisadi böhran şəraitində inkişaf etməkdə olan ölkələrdə vergi-büdcə siyasəti.**

Ölkələrin inkişafının hər mərhələsində büdcə-vergi siyasətinin öz məqsəd və hədəfləri mövcuddur. Bu gün inkişaf etmiş ölkələrdə yeridilən siyasətlə inkişaf etməkdə olan və ya zəif iqtisadiyyata malik ölkələrin yeritdiyi büdcə-vergi siyasəti tamamilə fərqlənir. Dövlət iqtisadi siyasətdə qarşısına qoyduğu məqsədlərdən asılı olaraq büdcə-vergi siyasətini müəyyən edir.

Dünya maliyyə-iqtisadi böhranı bir çox ölkələrin fiskal modelini əsaslı şəkildə dəyişdirmişdir. Məsələn, maliyyə böhranı ilə üzləşmiş Şərqi Avropa ölkələri vergi sahəsində sərtləşdirmələr aparır, vergi yükünü artırır, əksər sahələrdə güzəştlərin ləğvinə, dolayı və istehlak vergilərinin artımına gedirlər. Avrostatın hesablamalarına görə, böhranla əlaqədar yaranmış büdcə kəsirlərini azaltmağa çalışan Avropa İttifaqına üzv dövlətlərin yarısı son 3 ildə ƏDV-nin dərəcəsini artırmağı üstün tutublar. Eyni zamanda, yarana biləcək növbəti böhran dalğasından sığortalanmaq üçün hazırda Avropada maliyyə əməliyyatlarına xüsusi verginin tətbiqinə və mümkün böhran dövrü üçün maliyyə ehtiyatlarının yaradılmasına çalışırlar.[[20]](#footnote-20)

İnkişaf etməkdə olan dövlətlərdə sosial-iqtisadi problemlərin həlli, o cümlədən iqtisadi inkişa­fın stimullaşdırılmasında maliyyə-vergi siyasətinin düzgün qurulmasının əhəmiyyəti böyükdür. Son illərin təcrübəsi göstərdi ki, qlobal iqtisadi sabitsizlik istisnasız olaraq bütün iqtisadi sistemlərə, xüsusən də dünya iqtisadiyyatına inteqrasiyanı dərinləşdirən milli iqtisadiyyatlara neqativ təsir göstərir və bundan tam sığortalanmaq mümkün deyildir. Milli maliyyə ehtiyatları iqtisadiyyatı bir müddət böhrandan qorumaq imkanındadır, lakin iqtisadiyyatın sabitliyi, böhranlara qarşı dayanıq­lı­ğı, iqtisadi təhlükəsizliyin təmin edilməsi dövlətin daxili potensialından, real sektorunun inkişaf vəziy­yətindən asılıdır. İqtisadi cəhətdən güclü potensial üstündə qurulmuş sistemlərin böhranlara müqavimət qabiliyyəti yüksəkdir. Bu kimi ölkələrdə iqtisadi siyasətin əsas məqsədi real sektoru belə dövrlərdə böhranla üz-üzə qalmaqdan qorumaq, onun inkişafını stimullaşdırmaq üçün maliyyə dəstəyi göstərmək və müəyyən güzəştlər sistemindən istifadə etməkdir.[[21]](#footnote-21)

Son maliyyə böhranı zamanı inkişaf etməkdə olan ölkələrin rəhbərliyinin məhz bu mövqeyi sayə­sində daxili bazarın aktivliyinin saxlanması məqsədilə daxili investisiyaların həcmi artırılmış, özəl sektorun kreditləşdirilməsi davam etdirilmiş, vergi yükünün azaldılması istiqamətində qanun­verici­liyə dəyişikliklər edilmişdir. Bu ölkələrdə mənfəət vergisinin dərəcəsi, fiziki şəxslər üçün gəlir vergisinin dərəcəsinin maksimal həddi, eləcə də sahibkarlıq fəaliyyəti ilə məşğul olan fiziki şəxslər üçün gəlir vergisi əhəmiyyətli dərəcədə aşağı salınmışdır. Postböhran dövrü inkişaf etməkdə olan ölkələrdə özünəməxsus milli inkişaf modeli formalaşır. Vergi yükünün azaldılması müəyyən həcmdə büdcə gəlirlərinin özəl sektorda qalmasını şərtləndirdi, şirkətlərin daha sabit fəaliyyəti, onların mənfəətinin və gəlirlərinin artması üçün şərait yarandı. Bu gün vergitutma subyektlərindən vergi daxilolmalarının təhlili göstərir ki, dərəcələrin azalması vergitutma bazasının genişlənməsinə, bu da nəticə etibarilə vergi daxilolmalarının səviyyəsinə öz müsbət təsirini göstərmişdir.

 Fikrimizi yekunlaşdıraraq qeyd etmək olar ki, qlobal qeyri-sabitlik şəraitində büdcə-vergi siyasəti ilk növbədə real sektorun dəstəklənməsinə yönəlməli, stimullaşdırıcı, investisiya siyasətini və iqtisadi rəqabət qabiliyyətinin qorunmasında təşviqedici xarakter daşımalı, elastik olmalı, innovasiya sahələrinin inkişafına dəstək verməlidir.

**İqtisadi böhran və keçid iqtisadiyyatlı ölkələrdə vergi-büdcə siyasəti.**

Makromaliyyə sabitliyi keçid iqtisadiyyatın da bilavasitə maliyyə siyasətindən asılıdır. Belə ki, vergi dərəcəsi, maliyyə aləti, büdcə, güzəşt­lər, fondlar və s. iqtisadi siyasətin həm mahiyyəti, həm də sosial yönümü ilə əlaqəyə malikdir. Maliyyə siyasətinin mahiyyətinin bu cür müəyyən edilməsi onun müasir məqsədlərinə də cavab verir. Bunlar aşağıdakılar­dır: 1) maliyyə resurslarının həcminin və ondan istifadənin səmərəliyinin artırılması; 2) iqtisadiyyatın sağlamlaşdırılması və strukturun yenidən qurulması; 3) sənayenin və kənd təsərrüfatı sahələrinin inkişafı əsasında əhalinin normal həyat səviyyəsinə nail olunması. [[22]](#footnote-22)

Makromaliyyə sabitliyini təmni etmək məqsədilə strateji və cari dövrlərin tələbatına uyğun gələn iqtisadi məqsədlər seçilib bir-biri ilə uzlaşdırılmalıdır. İqtisadi məqsədlərin mövcud imkanlara uyğun seçil­məsi tədrici iqtisadi müvazinətin ən uğurlu pirinsipi hesab oluna bilər. Çünki onlar real resurs təminatına uyğun olmasa, gələcəkdə nəinki təd­rici müvazinəti pozacaq, eləcə də ona nail olmaq imkanlarını məhdud­laşdıracaqdır.

Bazar iqtisadiyyatına keçid şəraitində cəmiyyət üzvlərinin sosial rifahının yaxşılaş­dırıl­ma­sın­da, iqtisadiyyatda irimiqyaslı makromaliyyə proqram­larının həyata keçirilməsin­də büdcə resursları və büdcə tənzimləyiciləri əhəmiyyətli rol oynayır.

Transformasiya prosesini yaşayan keçid iqtisadiyyatlı ölkələrdə dövlətin vergi-büdcə siyasəti hər şeydən öncə təsərrüfatçılığın bazar prinsiplərinə müvafiq dayanıqlı iqtisadiyyata keçilməsi, bazar iqtisadiyyatı dinamikasına adekvat olan mülkiyyət strukturları əsasında təsərrüfatçılığın səmərəli formalarının inkişaf etdirilməsi baxımından mühüm əhəmiyyət kəsb edir. Vergi-büdcə siyasəti iqtisadiyyatda zəruri struktur dəyişikliklərinin həyata keçirilməsi, inves­tisiyaların reallaşdırılması məqsədilə maliyyə resurslarının yığılmasını, həmçinin iqtisadi subyektlərin rentabelliyinin artmasını və xərclərin azalmasını təmin etməlidir. Vergi-büdcə siyasəti, xarici investisiyaların milli iqtisadiyyata cəlb edilməsi üçün də əlverişli şərait yaradılmasını özündə əks etdirməlidir. Vergi-büdcə siyasəti, yuxarıda qeyd etdiyimiz hədəfərə nail olunması ilə yanaşı, eyni zamanda cəmiyyətdə sosial davamlılığı və xüsusilə vacib sosial məsələlərin həllini təmin etmək, inkişafın ümum­dövlət sosial-iqtisadi inkişaf proqramlarını həyata keçirmək üçün kifayət edə bilən mərkəzləşdirilmiş maliyyə resursları fondlarının yaradılmasını, iqtisadi böhranın təzadlarının aradan qaldırılmasınıda öz üzərinə götürür.

Həmçinin vergi mexanizmi vasitəsilə inkişafın prioritet istiqamətlərinin stimul­laşdırılması və vergi proteksionizmi şəraitinin yaradılması keçid iqtisa­diyyatı ölkələri üçün xüsusilə mühüm əhəmiyyət kəsb edir. Yaponiya, Tayvan, Cənubi Koreya və digər ölkələr məhz belə bir siyasətin həyata keçirilməsi nəticəsində iqtisadiyyatda yüksək uğurlara nail olmuşlar. Qeyd etmək lazımdır ki, adı çəkilən siyasət Çin Xalq Respublikasında daha fəal şəkildə tətbiq edilir. [[23]](#footnote-23)

Hazırda keçmiş sovet respublikalarında vergi sisteminin sərtliyi, ilk növbədə əhalinin və müəssisələrin gəlirlərindəkı yüksək dərəcəli vergi tutulması vasitəsilə büdcənin kəsirliliyinin aradan qaldırılması məqsədi­nə yönəldilməsi ilə səciyyələnir. Bu respublikaların əksəriyyətində vergi sistemi hələ də iqtisadi fəaliyyətin real məqsədləri üçün kifayət qədər qarşılıqlı səmərəli nəticələrə nail olunmasına imkan vermir. Bunun nəti­cəsidir ki, həmin ölkələrdə müəssisələr ağır maliyyə vəziyyətinə düşür və onlar istehsalın inkişafı üçün zəruri olan kapital resurslarını daxili imkanlar hesabına əldə edə bilmir. Vergi sistemi bazar iqtisadiyyatının subyektləri olan müəssisələr və korporasiyalarla birbaşa əlaqəyə malik deyildi. Bu cür qarşılıqlı əlaqənin itirilməsi isə ona gətirib çıxarır ki, vergi sistemi daha çox fiskal məsələlərin həlli ilə məşğul olduğu üçün vergilərin iqtisadiyyatın ümumi inkişafına səmərəli təsiri hiss olunmur. Odur ki, postsovet respublikalarında sənaye müəssisələrinin təxminən 2/3-si məhz maliyyə müflisləşməsinə yaxın olan ağır maliyyə vəziyyəti yaşamaqdadır. Qüvvədə olan hazırkı vergi sistemi şəraitində müəssisələr yüksək vergi tutmalarından yayınaraq minimum mənfəət əldə etməkdə maraqlıdır. Vergilərin fiskal funksiya­la­rı­nın daha çox reallaşdırılması nəticə etibarilə iqtisadiyyatda vergi yükünün artmasına gətirib çıxarır. Azad qiymətqoyma şəraitində inhisarların mövcudluğu, inflyasiya xərclərinin üstünlüyü də nəticə etibarilə bu situasiyanın yaranmasına əhəmiyyətli dərəcədə köməklik göstərir. Bu vəziyyət iqtisadi böhran şəraitində daha da kəskinləşir.

Böhran qlobal səviyyədə investorlara böyük itkilərlə-trilyon dollarla başa gəldi və milyonlarla iş yerləri itirildi. Qlobal maliyyə böhranının yaratdığı çətinliklər nəinki inkişaf etmiş ölkələrin iqtisadiyyatının real sektoruna həm də dünya iqtisadiyyatına az inteqrasiya etmiş keçid iqtisadiy­yatlı ölkələrin də iqtisadi durumuna ciddi təsir göstərməklə, iqtisadi artım templərinin aşağı düş­mə­sinə , iqtisadi artım tempinin enməsinə səbəb olmuşdur.

Ən çox iqtisadi geriləmə Ukraynada (14,1 %), Rusiyada (10,1 %), Gürcüstanda (4,9 %), Avrozonada (4,1%), ABŞ-da (2,4%), İsraildə (0,3%) olmuşdur. [[24]](#footnote-24)

Qlobal maliyyə böhranının vurduğu zərbələrindən və mənfi təsirlərindən qorunmasını təmin et­mək məqsədilə dövlətlər tərəfindən təxirəsalınmaz tədbirlərdən biri və ya ən birincisi kimi bank­la­rın və digər maliyyə institutlarının dəstəklənməsi və onların bankrot olmasına yol verilmə­mə­si üçün vaxtaşırı mövcud imkanlardan yararlanmaqla likvidlik problemlərinin həll edilməsinə köməklik gös­tərməkdir. Çünki bank sektoru iqtisadiyyatın bütün sahələri ilə bilavasitə əlaqədə oldu­ğu­na görə, həmin banklarda baş verə biləcək ödəməqabiliyyəti böhranlı bankların əsas strateji tərəfdaşlarına da tez bir zamanda təsir göstərir.

Böhran şəraitində **Rusiya Federasiyasının** ÜDM-lu 10,1 faiz , sənaye məhsulu 18,2 faiz, əsas kapitala investisiya qoyuluşları 14,8faiz geriləmişdir. Neftin qiymətinin dünya bazarında enişi bu vəziyyəti daha da acınacaqlı vəziyyətə gətirib çıxarmışdır. Rusiya dünya iqtisadi böhranını böyük dövlət valyuta ehtiyyatları ilə qarşılamışdır. Lakin bank sistemindəki vəziyyət o qədər də ürəkaçan deyildir. Pubulun kursunun digər dönərli valyutalara nisbətdə aşağı düşməsi bankların kreditləri yerli valyuta ilə deyil xarici valyuta ilə vermələrinə şərait yaratmışdır. Dövlət bank sektorunu aktiv müdafiə edirdi.[[25]](#footnote-25)

Dövlət real sektorun inkişafı üçün vergi dərəcələrini aşağı salmağa başlamışdır. Əsasən də mənfəət vergisinin dərəcəsi aşağı salınmışdır. Sürətləndirilmiş ammortizasiya siyasəti həyata keçirilmişdir.

Lakin vergi siyasəti böhran şərairində ayrı-ayrı ölkələrdə həmişə eyni effekti vermir. Buna görədə Rusiya Federasiyasıyasındavergi güzəşləri ilə yanaşı məcmu tələbin artırılması, rəqabət­qabiliy­yətinin artırılması və sair bu kimi tədbirlər planı da həyata keçirilmişdir.

**Ukrayna** bu böhranamaliyyə rezervi olmadan girmişdir. Ona görə də bu iqtisadi böhran Uk­rayna iqtisadiyyatina daha çox zərbə vurmuşdur. Belə ki, MDB dövlətləri arasında iqtisadi eniş üz­rə ön sıralarda dururdu. Sənaye istehsalı 31,1 faiz, UDM isə bu ərəfədə 15,0 faiz aşağı eniş etmişdir. [[26]](#footnote-26) BVF dan stend-bay kreditinin alınması böhranla mübarizənin əsas şərtlərindən biri olmuşdur. Həmin dövrdə böhranı qarşılamaq məqsədi ilə Ukrayna hökuməti 16,4 mlrd dollar kredit almışdır.

**Moldova Respublikası** böhrandan əziyyət çəkən dövlət kimi Ukraynadan sonra ikinci yerdə qərarlaşmışdır. 2009-cu ilə Moldovada sənaye istehsalı 24,9%, hasilat sənayesi 41%, emal sənayesi isə 27,3% aşağı düşmüşdür. Bu enişə səbəb yerli və xarici bazarda öz alıcılarının itirilməsi olmuş­dur. Kommersiya banklarının iflasa uğramaması üçün Mərkəzi Bank 10% dərəcəsi ilə həmin banklara kredit vermiş və bu kreditlər daxili bazarda 14% dərəcəsi ilə real sektora verilmişdir. Bu dövr ərzində stimullaşdırıcı vergi siyasəti həyata keçirilməmişdir.[[27]](#footnote-27)

 Beləliklə keçid iqtisadiyyatlı ölkələrdə böhrandan çıxış yolları eyni olmamışdır. Əsasən digər sahələrdə məcmu tələbin artırılması ilə əlaqədar infrastruktur layihələrinin həyata keçirilməsi olmuşdur ki, bu da rəqabətqabiliyyətliliyi artırmışdır. Bəzi sahələrin inkişafı üçün dövlət dəstəyi subsidiya, dövlətin güzəşli kreditləri şəkilində həyata keçirilmişdir.

**3.2Azərbaycan Respublikasının büdcə-vergi siyasəti və onun təkmilləşdirilmə­siistiqamətləri**

Dünyada olan bütün dövlətlər əhalinin həyat səviyyəsi üzrə onların maraqlarını nəzərə alaraq müxtəlif iqtisadi, sosial, hərbi və sair sahələrdə siyasət hazırlayaraq onu həyata keçirirlər. Bu isə dövlər tənzimlənməsində bilavasitə maliyyə sahəsində maliyyə mexanizmi vasitəsilə həyata keçirilir.

Vergi siyasəti maliyyə siyasətinin strategiyasına uyğun həyata keçirilir və onun əsas tərkib hissəsi sayılır. Maliyyə siyasətinin müddəalarını həyata keçirmək üçün səmərəli işlək vergi sisteminin yaradılması vacib şərtlərdən biridir. Vergilər dövlət tənzimlənməsinin vacib ünsürlərindən biri sayılır.

Vergi siyasəti dedikdə hökumət tərəfindən hazırlanmış dövlətin qarşısında duran vəzifələrin həyata keçirməyə istiqamətlənmiş tədbirlər başa düşülür.

Dövlət bir tərəfdən idarəedən tənzimləyici digər tərəfdən isə özü istehsal proseslərinin aktiv iştirakçısı kimi çıxış edərək dövlətin vergi siyasətini müəyyən edir. Dövlət həm iqtisadi həmdə sosial sahədə qarşısına qoyduğu məqsədlərə çatmaq üçünvergi siyasətini müəyyənləşdirir və onun formalaşdırılmasında bu parametrləri nəzərə alır.

Vergi siyasətinin qarşısında duran əsas məqsədlər vergilərin mahiyyəti və həyata keçirəcəyi funksiyalarla səciyyələnir ki, bu da UDM bir hissəsinin dövlətin xeyrinə alınmasından və büdcə vəsaitləri kimi pul gəlirlərinin sahələrarası və ərazi vahidləri arasında yenidənbölüşdürülməsini həyata keçirir. Hər il dövlətin büdcə qanunu qəbul edilərkən vergi siyasətinə yenidən baxmaq lazım gəlir. Vergi siyasətinin tam yerinə yetirilməsi üçün yeni normativ aktlar və qanunvericilik bazasında dəyişikliklər adətən qaçılmaz olur.

 Azərbaycan Respublikasının Prezidenti I. Əliyevin başçılığı altında müstəqillik yolu ilə gedən Azərbaycanda bazar iqtisadiyyatının formalaşması, ölkənin dünya iqtisadiyyatına inteqrasiyası zamanı məqsədyönlü iqtisadi, sosial siyasət çevik səmərəli vergi siyasətinin həyata keçirilməsini tələb edir.

 Ölkəmizdə aparılan fiskal siyasət vergi stavkasının və vergi güzəştlərinin minimuma endirilməsi hesabına vergitutma bazasının artırılmasına, iqtisadiyyata kapital qoyuluşunun həvəsləndirilməsinə, hüquqi şəxslərlə fərdi sahibkarların vergi yükünün bərabər olmasına, kiçik və orta biznes fəaliyyəti, sahibkarlıq fəaliyyəti üçün münbit şəraitin yaradılmasına və sonda mövcud iqtisadi potensialın yüksəlişinə, əhalinin maddi rifah halının artırılmasına yönəldilmişdir.

 Qeyd edək ki, vergi-büdcə siyasəti həmişə bir yerdə baxılıb və büdcə gəlirlərinin formalaşması zamanı büdcə xərcləri nəzərə alınmaya bilməz.

 Azərbaycan Respublikasında müasir büdcə siyasəti aşağıdakı istiqamətlərdə aparılır:

* əhalinin sosial müdafiə siyasəti;
* istehsal sahələrinin inkişafı siyasəti;
* optimal vergi siyasəti.

 I istiqamət büdcə məsrəflərinin istehsal həcminin artımına yönəl­dil­mə­si, II istiqamət büdcə məsrəflərinin yığım həcminin çoxaldılmasına yönəldilməsi, III istiqamət isə büdcə məsrəflərinin maliyyə vəziyyətinin sağlamlaşdırılmasına istiqamətlənməsi yolu ilə həyata keçirilir.

Büdcə siyasətinin deyilən bu üç istiqaməti büdcənin formalaşmasında iki prinsipinə əsaslanır:

* daxili imkanlara əsaslanan büdcə (kəsirsiz );
* tələbata əsaslanan büdcə (iri büdcə kəsiri).

 I prinsipə əsaslansaq büdcənin formalaşdırılması mövcud imkanlar daxilində dövlətin bütün mənbələr üzrə mədaxilin cəmi hesabına, II prinsipə görə tələbata uyuğun– pul emissiyasını nəzərə almaqla həyata keçirilir.

 Qeyd etmək lazımdır ki, Azərbaycan Respublikasında həyata keçirilən vergi siyasətinin əsas istiqamətlərini özündə birləşdirən Vergi Məcəlləsi iqtisadi bazisin inkişafını stimullaşdırmaq, rəqabətə davamlı məhsullar istehsal edən müəssisələrin vergi yükünü azaltmaq, müxtəlif üsullarla kapital qoyuluşunu cəlbedici etmək istiqamətində islahatların həyata keçirilməsi geniş imkanlar açır.

 Azərbaycan Respublikasının Vergi Məcəlləsi ölkənin mövcud vergi sistemini, vergilərin müəyyən edilməsini, vergitutumanın əsas şərtlərini, ödənilməsi və yığılması qaydalarını, vergi tədiyyələri ödəyicilərinin, umumdövlət vergi orqanlarının, habelə digər iştirakçılarının vergitutma məsələləri onların hüquq və vəzifələrini, vergi nəzarəti forma və metodlarını, vergi qanunvericiliyinə riayət olunmasını onların məsuliyyəti, vergi orqanlarının, vəzifəli şəxslərin hərəkətlərindən şikayət edilməsi qaydasını müəyyənləşdirir.

 Azərbaycan Respublikasının Vergi Məcəlləsinin mühüm vəzifələri aşağıdakılardır:

* ədalətli və sabit vergi sisteminin müəyyən olunması, müəyyən sərhəd çərçivəsində onun bütün elementlərinin və qarşılıqlı münasibətlərin hüquqi mexanizmlərinin yaradılması;
* sahibkarların və dövlətin prioritet təşkil edən maraqlarının nəzərə alınması;
* vergilərin vahid hüququ bazasının yaradılması, vergi hüquq pozuntularına görə məsuliyyət sisteminin təkmilləşdirilməsi.

 Vergi Məcəlləsi vergi orqanları ilə vergi ödəyiciləri arasındakı qarşılıqlı vergi münasibətlərini keyfiyyətcə yeni səviyyəyə çıxaran bütün prosessual halları nəzərdə tutur.

 Vergi Məcəlləsindən kənarda digər növ vergilər tətbiq edilməməlidir. Umumdövlət vergilərinin hər yeni il üçün tətbiq olunan stavkaları məcəllədə nəzərdə tutulan dərəcələrdən yüksək ola bilməz.

 Respublikada vergi siyasəti aşağıdakı bu prinsiplər nəzərə alınmaqla həyata keçirilir:

* vergi sisteminin normativ ona uyuğun – hüquqi bazasının yaradılması;
* vergi mədəniyyətinin formalaşdırılması, təkmilləşdirilməsi istehsal – mülkiyyət sistemi əsasında dayanıqlı iqtisadi artım üçün mühitin yaradılması;
* vergi ödəyicilərinin fəaliyyəti üçün asan əlverişli şəraitin yaradılması və onların hüquqlarının qorunması;
* vergi yükünün optimallaşdırılması;
* dövlət vergi xidməti orqanları işçilərinin əlverişli fəaliyyəti üçün şəraitin yaradılması, onların sosial müdafiəsinin qorunmasının təmin olunması;
* sadə və vergi ödəyicisi tərəfindən anlaşıqlı olan vergi sisteminin yaradılması;

 Yuxarıda göstərilən prinsiplər əsasında həyata keçirilən vergi siyasətinin əsas istiqamətləri aşağıdakılardır:

* Ölkənin iqtisadi təhlükəsizliyinin təmin edilməsinə istiqamətlənən tədbirlərin həyata keçirilməsi;
* Ölkənin ixrac potensial imkanlarının genişlənməsinin təmin edilməsi;
* Ölkənin güclü iqtisadi potensialının yaradılması üçün daxili və xarici investisiyaların daha lazımlı sahələrə cəlb edilməsi məqsədi ilə əlverişli vergi mühitinin yaradılması;
* vergi və qeyri – vergi gəlirlərinin yığılması səviyyəsinin artırılması istiqamətində mühüm tədbirlərin həyata keçirilməsi;
* vergi ödəyicilərinin gəlirləri üzərində effektli nəzarət mexanizminin tətbiqi;
* vergi ödəyicilərinin məlumatlandırılması istiqamətində vergi təbliğatının aparılması.

Büdcə-vergi siyasəti ölkənin ortamüddətli maliyyə siyasətinin tərkib hissəsidir. Bu siyasət dövlətin sosial-iqtisadi inkişaf konsepsiyasına onun proqnoz göstəricilərinə, “Azərbaycan Respublikası regionlarının sosial iqtisadi inkişafı Dövlət Proqramına (2004-2008-ci, 2009-2013, 2014,2018 illər)”, antiinflyasion tədbirlərinin gücləndirilməsi, iqtisadiyyatın, neft və qeyri-neft sektorunun, biznesin inkişafını təmin edən və bir çox digər dövlət proqramlarına müvafiq olaraq hazırlanmışdır.

2017-ci il üzrə büdcə-vergi siyasətini əsas istiqamətlər üzrə makroiqtisadi göstəricilərin daha sürətli iqtisadi artımını əldə etmək, büdcəyə yeni daha çox daxilolma mənbələrinin müəyyən edilməsini, ölkə iqtisadiyyatının tənzimlənməsində büdcənin birbaşa rolunun və təsirinin artırılmasını, ciddi maliyyə intizamının gücləndirilməsini və şəffaflığının təmin edilməsini, həyat səviyyəsinin yüksəldilməsini və yoxsulluğun azaldılmasını, ünvanlısosial yardımın tətbiqinin səmərəliliyinin artırılmasını və regionların inkişafı üçün maliyyə resurslarının yaradılmasını özündə əks etdirir.

Büdcə-vergi siyasətinin əsas hədəfləri əhalinin yaşayış səviyyəsinin artırılması onların maddi rifah halının yüksəldilməsi, əhalinin gəlirlərinin artırılması, məşğulluğun səviyyəsinin yüksəldilməsi ölkə iqtisadiyyatının dinamik inkişafına nail olmaq, büdcə gəlirlərini əsas maliyyə mənbəyinə çevirməkdir.

Büdcə-vergi siyasətində əsas məqsədlərdən biri də əhalinin maddi-rifah halının yaxşılaşdırılması, əhalinin gəlirlərinin və məşğulluq səviyyəsinin yüksəldilməsi, ölkə iqtisadiyyatının idarə olunması və onun dinamik inkişafının stimullaşdırılması üçün dövlət büdcəsini əsas maliyyə mənbəyinə və iqtisadi alətə çevirməkdir.

Ölkədaxili istehsal potensialının genişləndirilməsinə, rəqabətə tab gətirəcək iqtisadiyyatın, infrastrukturun yaradılmasına maliyyə təminatı vermək, iqtisadiyyata cəlb olunacaq kapitallarda ölkənin daxili resurslarının payını çoxaltmaq, vəsaitlərin qısa və ortamüddətli proqramlar vasitəsilə bölgüsünə dövrü mərhələlərlə keçmək mümkün olacaqdır.

Beynəlxalq təcrübəyə əsasən vergi güzəştlərinin minimuma salınması, vergi tədiyyə ödəyicilərinin dairəsinin genişləndirilməsi öndə olan məqsədlərdən biridir.

Ölkənin sosial-iqtisadi inkişafında keyfiyyət göstəricilərinə əsasən yeni mərhələyə qədəm qoymuş respublikamızda büdcə-vergi siyasəti istiqamətində mühüm məsələlərdən biri də minimum yaşayış səviyyəsi həddinin tələblərini gözləməklə ayrı-ayrı sahələrdə əmək haqları gəlirləri arasında olan fərqin tədricən minimuma endirilməsi regionlarda əmək ehtiyatlarından, insan resurslarından, təbii və iqtisadi potensialdan effektli istifadə etməklə regionların iqtisadi sabitliyinin təmin edilməsinə nail olmaq, belə ki, onların iqtisadi gücünü artırmaq, sosial sahədə problemlərin həllini sürətləndirməkdir.

Kənd təsərrüfatı məhsullarının istehsalını artırmaq, qeyri-neft, qeyri-xammal sənaye sahələrinin, həm emal sənayesinin həm digər infrastruktur obyektlərinin, ölkədə turizmin inkişafını təmin etmək, əhalinin məşğulluq səviyyəsini yüksəltmək kimi məsələlər qarşıda duran prioritetlər sırasındadır.

Qeyri-neft sektorunun və özəl bölmənin inkişafını stimullaşdırmaq məqsədilə qeyri-neft ticarəti, investisiyalar üçün ümumi biznes mühitinin yaxşılaşdırılmasına, kommunal sektorun tənzimlənməsinə və tarif siyasətinin inkişaf etdirilməsinə üstünlük veriləcəkdir.

Dövlət əsaslı vəsait qoyuluşunun strukturunu təkmilləşdirmək, həmin vəsaitdən effekti istifadəyə nəzarəti gücləndirmək, dövlət qarantiyası ilə iqtisadiyyata cəlb olunan və dövlət büdcəsində dövlət investisiya məsrəfləri üzrə nəzərdə tutulmuş pul vəsaitin istiqamətlər (sahələr) üzrə bölgüsünün vahid prinsiplərinə və prioritetlərinə nail olmaq, dövlət investisiya siyasəti ilə müvafiq inkişaf proqramları ilə əlaqələri möhkəmləndirmək mühüm vəzifələr sırasındadır.

Dövlət sektorunun səmərəli fəaliyyətinin təmin edilməsi və strukturunun təkmilləşdirilməsi ilə yanaşı, dövlət mülkiyyətinin özəlləşdirilməsi yolu ilə qeyri-dövlət sektorunun əhatə dairəsinin genişləndirilməsi istiqamətində də iş davam etdiriləcəkdir.

Göstərilən tədbirlərin həyata keçirilməsi, yoxsulluğun azaldılması, iqtisadiyyatda struktur islahatlarının davamı, büdcə gəlirlərinin artırılması, büdcə xərclərinin sosial və investisiya yönümlüyünün təmin edilməsi, xərclərin şəffaflığının və səmərəli idarə olunmasının yüksəldilməsi ilə müşayiət olunacaqdır.

Ölkənin sosial-iqtisadi inkişaf konsepsiyasına və ortamüddətli maliyyə proqramına uyğun olaraq, iqtisadiyyatın inkişafını və nəzərdə tutulan maliyyə siyasətinin həyata keçirilməsini təmin etmək üçün 2017-ci ildə büdcə-vergi siyasəti sahəsində aşağıdakı tədbirlərin reallaşdırılması nəzərdə tutulur:

* qeyri-neft sektorunda iqtisadi inkişafa nail olmaq və büdcə gəlirlərinin yığım əmsalının yüksəldilməsi;
* yerli istehsalın inkişafını stimullaşdırmaq məqsədilə idxal rüsumlarının dərəcələrinin optimallaşdırılması istiqamətində işləri davam etdirmək;
* potensial gəlirlərin büdcəyə daxilolma əmsalının əhəmiyyətli yüksəldilməsi;
* vergi borclarının azaldılması istiqamətində mühüm işlərin görülməsi;
* vergitutma bazasının təkmilləşdirilməsi, vergidən yayınma hallarını minimuma endirilməsi və vergi qanunvericiliyini təkmilləşdirmək;
* dövlət mülkiyyətinin özəlləşdirilməsinin sürətləndirilməsi və özəlləşdirmədən daxilolmaların artımına nail olmaq;
* vergidən yayınma hallarının qarşısının alınması məqsədilə müvafiq müəssisələrdə sadələşdirilmiş vergini tətbiq etmək;
* vergi ödəyicilərinin vergi yükünü azaltmaq və vergiqoyma məsələləri üzrə normativ hüquqi sənədləri sadələşdirilmək.
* Qeyri-neft gəlirlərinin qeyri-neft UDM-də və büdcə gəlirlərində çəkisinin artırılması;
* DNF-dən dövlət büdcəsinə transfertin tədricən azaldılması;
* Vergi ödəyicilərinin gəlirlərinin artırılması üçün investisiya mühitini daha da yaxşılaşdırmaq;
* vergi yükünün azaldılması və optimallaşdırılması vasitəsi ilə qeyri neft sektorunda vergi daxilolmaların artırılmasına nail olmaq;
* Vergi bazasının genişləndirmək və vergi uçotunun təkmilləşdirilməsi;
* səmərəli vergi nəzarəti mexanizmminin qurulması;
* səhmlərində dövlətin payı olan müəssisələrdən həmin qoyuluşa görə dövlət büdcəsinə dividendlərin daxil olması istiqamətində işləri gücləndirmək;
* şəhər və rayonları üzrə yerli gəlir və xərcləri tarazlaşdırılmasına nail olmaq;
* Gömrük tarifləri sisteminin təkmilləşdirilməsi istiqamətində daha azpilləli sistemə keçidin təmin edilməsi;
* Dövlət torpaqlarının icarəyə verilməsindən dailolmaların əmsalının artırılması;

Xərclər üzrə:

- perspektiv proqnozlaşmanı genişləndirməklə, büdcə xərclərinin
proqramlar əsasında tərtibinə mərhələlərlə nail olmaq;

- adambaşına maliyyələşdirilmə prinsipi əsasında proqnozlaşdırmaya
başlamaq;

- xərclərin investisiya və sosiallığına üstünlük vermək;

- “Azərbaycan Respublikası regionlarının sosial iqtisadi inkişafı Dövlət
Proqramı (2004-2008-ci, 2009-2013, 2014,2018 illər)” və ölkə iqtisadiyyatını və dövlət orqan­larının fəaliyyəti işini stimullaşdıran, sahibkarlıq fəaliyyətinin inkişafını təmin edən və digər dövlət tədbirlər planında dövlət büdcəsinin vəsaitilə həyata keçi­ril­məsi nəzərdə tutulmuş tədbir və planların maliyyələşdirilməsini təmin etmək;

* qeyri-neft sahəsinin inkişafını ön plana çəkməklə, bu sahələrə bütün əsas mənbələr üzrə maliyyə təminatını artırmaq, əldə ediləcək real pul vəsaitləri hesabına büdcə xərclərinin neft gəlirlərindən asılılığının mərhələlərlə azaldılmasına nail olmaq;
* ölkənin müdafiə qüdrətinin daha da gücləndirilməsini və təhlükəsizliyini təmin etmək məqsədilə bu sahənin maliyyələşdirilməsini təkmilləşdirmək;
* elmi potensialın inkişafını proqramlar əsasında həyata keçirmək, onun maliy­yələşdirilməsi prinsiplərinin təkmilləşdirilməsi istiqamətində işləri gücləndirmək;
* aqrar sektorun inkişaf etdirilməsini, rəqabət qabiliyyətli kənd təsərrüfatı məhsullarının istehsalını, istehsalçıların ixrac yönümlü fəaliyyətinin stimullaş­dırıl­ma­sını, emal və yeyinti sənayesinin xammala, əhalinin isə ərzaq məhsullarına olan tələbatının yerli məhsullar hesabına ödənilməsini təmin etmək üçün büdcə vasitəsilə bu sektora dövlət yardımını artırmaq;
* sosial siyasətin ardıcıl həyata keçirilməsi üçün mərhələlərlə yoxsulluğun aradan qaldırılmasına, aztəminatlı əhali, uşaqlar və əlillər üçün ünvanlı sosial müavinətlərin, pensiyaların artırılmasına üstünlük vermək;
* büdcədən maliyyələşən təşkilatlarda çalışan işçilərin əmək haqlarının mərhələlərlə artırılması, əməyin ödənişi sisteminin təkmilləşdirilməsi, əhalinin real xərclərinin istehlak səbətinin tələblərinə uyğunlaşdırılması istiqamətində işləri davam etdirmək;
* əhalinin sosial rifahı ilə bağlı olan təhsil, səhiyyə, turizm, idman, mədəniyyət, sosial sığorta və sosial yardım sistemi sahələrində islahatları davam etdirmək, onların inkişaf istiqamətlərini stimullaşdırmaq;
* dövlət idarəetmə sistemində struktur islahatlarını davam etdirməklə idarə­et­mə­ni daha da təkmilləşdirmək, dövlət qulluqçularının sosial müdafiəsini gücləndirmək, inzibati (cari) xərclərin azaldılmasına yönəldilmiş tədbirləri həyata keçirmək;
* dövlət maraqları məqsədilə həyata keçirilən satınalmalara nəzarəti təmin et­mək üçün normativ bazanın təkmilləşdirilməsi istiqamətində işləri davam etdirmək;
* dövlət əsaslı vəsait qoyuluşunun strukturunu daim təkmilləşdirməklə bu məqsədlər üçün ölkənin daxili maliyyə ehtiyatlarının daha çox cəlb edilməsinə, regionların inkişafına, infrastruktur obyektlərin tikintisinə və bərpasına üstünlük vermək, vəsaitdən səmərəli istifadə üçün tədbirlər görmək;

- ayrı-ayrı kommunal xidmətləri üzrə tətbiq olunan tariflərin təkmil­ləş­diril­məsi üçün məqsədyönlü işləri davam etdirmək;

- dövlət borclarının idarəetmə mexanizmini təkmilləşdirmək, dövlət zəma­nəti ilə kredit alan təşkilatların maliyyə fəaliyyəti üzərində ciddi nəzarət mexa­niz­mini təşkil edərək, kreditlərə xidmət xərclərinin həmin təşkilatların vəsait­ləri hesabına həyata keçirilməsinə nail olmaq;

* dövlət vəsaitindən səmərəli istifadəni, büdcə xərclərinin strukturunun təkmilləşdirilməsi və şəffaflığının artırılmasını təmin edən qanunvericilik bazasının formalaşdırılması və təkmilləşdirilməsi istiqamətində işləri davam etdirmək;
* dövlət vəsaitinin təyinatı üzrə xərclənməsi üzərində maliyyə nəzarətinin daha da yaxşılaşdırılması üçün tədbirlərin görülməsini davam etdirmək, xəzinə nəzarətini gücləndirmək, büdcə təşkilatlarında borclanma prosesini çevik idarə etmək.

**Nəticə**

Müasir dünyada büdcə-vergi siyasəti dövlətin makro-iqtisadi sabitliyin təmin olunmasında əsas faktor kimi özünü göstərir. Çevik və dəyişən büdcə-vergi siyasəti həyata keçirmədən bazar iqtisadiyyatı şəraitində makro-iqtisadi sabitliyi həyata keçirmək qeyri-mümkündür.

Effektli büdcə-vergi siyasətinin həyata keçirilməsi milli iqtisadi inkişafın təmin olunmasında başlıca şərtdir. Müstəqilliyin ilk illərində iqtisadiyyatda baş verən iqtisadi böhran; işsizlik, inflyasiya, ÜDM-dəki geriləmələr yeni milli iqtisadi inkişaf modelinin yaradılmasını zəruri etmişdir. Bu nöqteyi-nəzərdən böhran şəraitində büdcə-vergi siyasətinin iqtisadiyyatdakı rolu elmi cəhətdən əsaslandırılmış tətbiqi ən vacib iqtisadi məsələ kimi dövlətin qarşısında duran vəzifələrdən biridir. Qeyd etmək lazımdır ki, inkişaf etmiş ölkələrində büdcə-vergi siyasətinin kompleks şəkildə tətbiqi ilə və maliyyə siyasətinin makro-iqtisadi sabitliyin tətbiq olun­masında oynadığı əhəmiyyətlə bağlı dünya iqtisad elmində konkret tədqiqatlar aparılmışdır. Bu tədqiqatlar daha çox formalaşmış bazar sistemli ölkələrin timsalında həyata keçirilmişdir.

Bu nöqteyi-nəzərdən dünya ölkələrin böhran şəraitində makro-iqtisadi sabitliyi təmin etmənin əsas şərti büdcə-vergi siyasətinin tətbiq olunma səviyyəsindən çox asılıdır. Bu siyasətlərin tətbiqinin tarixi kökləri vardır. Klassik iqtisadi məktəb sabitliyin təmin olunmasına büdcə-vergi siyasətinin mexanizmlərindən istifadəni qəbul edirdilər. Belə ki, Keynsin iqtisadi prinsiplərində dövlət makro-iqtisadi sabitliyi təmin etmək üçün büdcə-vergi siyasətindən istifadəni irəli çəkilir. XX əsrin 70-ci illərindən sonra neoklassik iqtisadi prinsiplər inkişaf etmiş ölkələrdə makro-iqtisadi sabitliyin təmin olunmasında əsas postulata çevrildi. Bu iqtisadi məktəbin davamçıları makro-iqtisadi sabitliyin təmin olunmasında pul-kredit və büdcə-vergi siyasətinin kompleks və proporsional tətbiqini müdafiə edirdilər. Lakin müasir şəraitdə maliyyə siyasətinin mexanizmlərinin hər birinin tətbiqinin həddini meyarlarını və sintezləşmə səviyyəsini üzə çıxarmaq olduqca vacibdir. Tarix göstərir ki, böhran şəraitində uğurlu makro-iqtisadi sabitlik proqram­larının büdcə-vergi timsalında tətbiqi qısa bir müddətdə işsizliyin azalmasına inflyasiyanın bir rəqəmli səviyyəyə endirilməsinə və istehsalın inkişafına rəvac verir.

Dövlətin maliyyə siyasəti aşağıdakı istiqamətlərdə aparılır: a)Vergitutma və dövlət xərclərinin quruluşunun tənzimlənməsi, b)Büdcənin tənzimlənməsi. Fiskal siyasətin başlıca vasitələri vergi dərəcələrinin, vergitutma obyektlərinin və vergilərin növ­lə­rinin dəyişdirilməsidir.Bu siyasətin əsas məqsədi işsizliyi və inflyasiyanı aradan qaldırmaqdan ibarətdir; Dövlətin həyata keçir­diyi fiskal siyasətlə yanaşı iqti­sadi tsiklin müxtəlif dövrlərində vergilər hesabına daxilolmaların dəyişməsi, işsizlik üzrə müavinətlərin verilməsi, sosial ödəmələr, əhalinin az təminatlı hissə­sinin mü-da­­fiəsi proq­ramları və başqa sabitləşdirici amillərdə fəaliyyət gös­tərir. Bunlar istehsalın həcmi azaldığı dövrdə ümümi tələbin aşağı düşməsinin qarşısının alınmasında müsbət rol oynayırlar; Dövlətin büdcə siyasəti dedikdə, büdcənin gəlir və xərclərinin, habelə büdcə kəsirinin idarə edilməsi ilə əlaqədar olaraq dövlətin həyata keçirdiyi tədbirlər nəzərdə tutulur.

Vergilər ilk növbədə iqtisadiyyatın dövlət tərəfindən tənzimlənməsinə ən mühüm aləti və büd­cə gəlirlərinin formalaşması mənbəyi olmaqla yanaşı regionların sosial-iqtisadi inkişafın dirçəl­məsi, ölkənin ixrac potensialının artırılmasında stimullaşdırıcı vasitə kimi geniş istifadə olunur.

Ayrı ayrı dövlətlərin böhran şəraitində və antiböhran tədbirlərinin aparılmasını araşdıraraq belə nəticələrə gəlmək mümkündür:

1. İnkişaf etmiş ölkələrin təcrübəsindən görünür ki, iqtisadi aktivliyin artırılması üçün vergi dərəcələri aşağı salınır (mənfəət vergisi və ƏDV) iqtisadi sahələrin inkişafını stimullaşdırmaq üçün büdcə vəsaitləri vasitəsi ilə iri məqsədli proqramlar maliyyələşdirilir;
2. Makroiqtisadi stabilləşdirmə zamanı dövlətin ortamüddətli büdcə-vergi siyasəti məcmu tələbin tənzimlənməsinə yönəldilir.
3. Depressiya şəraitində milli iqtisadiyyatı stimullaşdırmaq üçün büdcə-vergi siyasətinin əsas isti­qa­mətləri prioritet sahələrin inkişafı və dəstəklənməsi ilə əlaqədardır ki, burada dövlət vergi güzəşt­­ləri, vergi krediti, büdcə xərclərinin artırılması kimi tədbitlər planı həyata keçirir;
4. Vergilərin aşağı salınması və ondan azad olmalar investisiya fəallığını artırır (müəssisələrin qabaqcıl texnologiyalar almalarına şərait yaradır). İnvestisiya vergi krediti dünya praktikasında geniş istifadə olunur (Böyük Britaniya və Almaniya təcrübəsi);
5. İqtisadi tsiklin yüksəlişi zamanı dövlət vergi dərəcələri adətən artırır, bu tədbir büdcə gəlirlərini artırır və müvafik olaraq büdcə xərclərinin artımına səbəb olur;
6. İqtisadi eniş zamanı büdcə xərcləri və büdcə kəsiri artır. Yüksəliş zamanı isə xərclər azaldılır, əlavə yaranmış vəsait büdcə kəsirinin yaratdığı dövlət borcunun örtülməsinə yönəldilir;
7. Antiböhran tənzimlənməsi zamanı sürətləndirilmiş ammortizasiya siyasətindən də istifadə olunur. Sürətləndirilmiş ammortizasiyanın tətbiqi müəssisələrin investisiya fəallığını artırır. Belə ki, sürətləndirilmiş ammortizasiyanın tətbiqi vergitutma bazasını azaldır və müəssisələr daha çox mənfəət əldə edirlər ki, onun da bir qismini kapital qoyuluşlarına sərf olunur;
8. Böhran zamanı vergiqoymanın əsas prioritet istiqamətlərindən biri daxili və xarici inves­ti­si­ya­la­rı stimullaşdıran vergi siyasəti olmalıdır;

Azərbaycanda anti-böhran tədbirlərinin həyata keçirilməsi üçün aşağıdakıları təklif edirik:

1. Dövlət Neft Fondundan dövlət büdcəsinə transferlərin sərt limitləşdirilməsinə ehtiyac vardır; Böhran dövründə bu limitin olmaması özünü daha qabarıq büruzə verdi. (Norveç təcrübəsi).
2. Kiçik və orta sahibkarlara (xüsusən satış və ya istehsal dövriyyəsi azalan) dövlət köməyinin artırılması, regional və sektoral vergi güzəştlərinin tətbiqi, qeyri-neft sektoru üzrə ixracın stimul­laş­dırıl­ması hökumətin böhran dövründə fəaliyyətinin ayrılmaz tərkib hissəsi olmalıdır;
3. İxracatla məşğul olan sahibkarlara köməyin daha da gücləndirilməsi (dövlətin güzəştli kreditləri, dövlət subsidiyaları, vergi güzəştlərinin tətbiqi və s.);
4. İqtisadiyyatın real sektorunun dəstəklənməsi. İstehsala qabaqcıl texnika və texnologiyanın tət­biqi təşviq edilməli, mənfəətin ən müasir texnikanın alınmasına yönəldilən hissəsi vergidən azad edilməli, eləcə də ölkəyə gətirilən müasir texnika və texnologiya gömrük rüsumlarından azad edil­mə­lidir. Azərbaycanın innovasiyalı inkişaf yoluna keçməsindən ötrü ölkədə islahatların yeni mər­hə­lə­si başlanmalı, elm tutumlu və rəqabət qabiliyyətli məhsul istehsalı hərtərəfli təşviq edilməlidir.
5. Bununla yanaşı iqtisadi fəallığı artırmaqdan ötrü vergilərin azaldılması, o cümlədən mənfəət ver­gisinin 20%-dən 18%-ə, əlavə dəyər vergisinin (ƏDV) 18%-dən 14%-ə, sosial sığortaya ayır­ma­la­rın işəgötürənlər tərəfindən ödənilən hissəsinin tədricən azaldılması istiqamətində tədbirlər görül­mə­lidir.

Qeyri-neft sektorunun inkişafı ilə əlaqədar perspektivli sahələr üçün vergi kanikullarının tətbiq edilməsi məqsədəuyğun olardı, çünki bu istiqamətdə tədbirlərin sistemli şəkildə həyata keçirilməsi, bu sektoru Azərbaycan iqtisadiyyatının lakomativinə çevirər. Bu da böhran şəraitində iqtisadiyyatı risklərdən azad edər.

Azərbaycanın aqrar məhsullara olan tələbatının daxili istehsal hesabın ödənilməsi həm ölkə­mi­zin aqrar təhlükəsizliyi baxımından, həm də idxaldan asıllığın azaldılması baxımından əhə­miy­yə­t­lidir. Bütün ölkələrdə qlobal böhranın ən çox təsir göstərdiyi sektorlardan biri məhz kənd tə­sər­rü­fatıdır. Bu baxımdan Azərbaycan Respublikasında da aqrar sektorda anti-böhran tədbirlərinin hə­ya­ta keçirilməsi olduqca vacibdir.

**İstifadə olunmuş ədəbiyyat siyahısı**

1. Azərbaycan Respublikası Vergi Məcəlləsi.
2. Azərbaycan Respublikasının Büdcə Sistemi Haqqında Qanunu, Bakı, 2006.
3. Azərbaycanın Statistik Göstəriciləri, Azərbaycan Dövlət Statistika Komitəsinin statistik məcmuəsi, Bakı,2010- 2016-cı illər
4. Azərbaycan Respublikası regionlarının 2004-2008, 2009-2013, 2014-2018-ci illərdə sosial-iqtisadi inkişafı Dövlət Proqramı

Azərbaycan Respublikasının Mərkəzi Bankının İllik hesabatı. 2010- 2016-cı illər

1. Azərbaycan Respublikası Sənaye və İqtisadiyyat Nazirliyi “Azərbaycan respublikasının 2016-cı il və gələn üç il üzrə iqtisadi və sosial inkişaf konsepsiyası və proqnoz göstəriciləri”
2. Abduləzimov A. Ə. Müasir maliyyə sisteminin formalaşmasının nəzəri-metodoloji məsələləri. Bakı, 2006. Elm nəşriyyatı
3. Abdullayev H. “Milli iqtisadiiyatın dövlət tənzimlənməsi” Bakı.2007 Çap evi nəşriyyatı
4. Allahverdiyev D. İ. Büdcə-vergi siyasəti və iqtisadi təhlükəsizlik, Bakı. 2009
5. ArasO. N. Pul Tələbi İkaməsi və Maliyyə İnkişaf, Qafqaz Universiteti Yayınları: Bakı, 2000.
6. Ataç Beyhan «İstikrarın Sağlanmasında Çağdaş Makroekonomik Tartışmalar».
7. Ataç Beyhan. Maliyyə Siyasəti. 1991.
8. Bədəlov Ş.Ş. “Büdcə sistemi” Dərs vəsaiti Bakı 2008 Elm nəşriyyatı
9. Vəliyev D. RəhimovM. Beynəlxalq Maliyyə. Bakı: Azərbaycan Universiteti Nəşriyyatı, 2000.
10. Qurbanov B. Ş. İqtisadiyyatın Bazar münasibətlərinə Keçilməsi və Maliyyə. Bakı, 1998.
11. Ə. C. Muradov «Интеграция переходной экономики в систему мирового хозяйства» monoqrafiya Kiev 1997 il
12. Əhmədov V. İqtisadi Nəzəriyyə. Bakı, 2001. İqtisad universiteti nəşriyyatı
13. Ə.Babayev və b. “İqtisadi nəzəriyyə” B.2008 İqtisad universiteti nəşriyyatı
14. Ə.Əlirzayev “Azərbaycanın iqtisadi inkişafının konsepsiyası və proqramı” B.1999
15. Meybullayev M. X. Müstəqil Respublikaların Sosial və İqtisadi Əsasları, Bakı: Azərnəşr, 2000.
16. Məmmədov Ə. Vergiyə giriş Dərslik, Bakı -2014 Şərq Nəşriyyatı
17. Mehdiyev A. Büdcə işi. 2006. İqtisad universiteti nəşriyyatı
18. Musayev A. F. Vergi siyasətinin iqtisadi problemləri. Bakı, Şərq Nəşriyyatı,2004
19. Famil F. Mustafayev Keçid iqtisadiyyatında dövlət tənzimlənməsinin makroiqtisadi aspektləri Monoqrafiya Bakı ELM 2008
20. Şəkərəliyev A. “Dövlətin iqtisadi siyasəti” monoqrafiya Bakı-2011.
21. Sadıxov M. Stimullaşdırıcıvergi sistemlərinin formalaşması məsələləri Dərs vəsaiti Bakı 2006
22. Səfərov S. Büdcə Sistemi və onun idarə olunması. Bakı, 2002. İqtisad Universiteti nəşriyyatı

Видяпин В.И. Экономическая теория Учебник. Москва: ИНФРА –М 2007

1. Виссарионов А. «Уроки кризиса» // Экономист, 1999, №2
2. Зоидов К.Х. Экономические кризисы причины и пути выходы Москва, ИПР РАН 2004
3. Короткова Э.Антикризисное управление: Учебник пoд редакцией М.2010

Кондратев Н.Д. Длинные экономические волны (циклы) Москва: Экономика. 2002

1. Azərbaycan Respublikası «Büdcə səstemi haqqında”qanunu [↑](#footnote-ref-1)
2. Ş.Bədəlov Büdcə sistemi dərs vəsaiti Bakı 2008 səh.156 [↑](#footnote-ref-2)
3. Ş.Bədəlov Büdcə sistemi dərs vəsaiti Bakı 2008 səh.160 [↑](#footnote-ref-3)
4. Azərbaycan Respublikası «Büdcə səstemi haqqında”qanunu [↑](#footnote-ref-4)
5. A.D. BabiçПроблемы и перспективы внутреннего рынка государственных долговых обязательств***.*** [↑](#footnote-ref-5)
6. Q.B.Polyak. «Региональная политика в странах рыночной экономики», Москва, 1998. [↑](#footnote-ref-6)
7. Maykl MeksonGovernment Budget Forecasting: Theory and Practice, AUERBACH Press, 2008 [↑](#footnote-ref-7)
8. Azərbaycan Respublikasının büdcə sistemi haqqında qanunu [↑](#footnote-ref-8)
9. Azərbaycan Respublikasının büdcə sistemi haqqında qanunu səh 45 [↑](#footnote-ref-9)
10. Azərbaycan Respublikasının vergi məcəlləsi haqqında qanunu səh 56 [↑](#footnote-ref-10)
11. D. Bağırov M. Həsənli “Maliyyə” dərs vəsaiti Bakı 2010 səh 145 [↑](#footnote-ref-11)
12. Azərbaycan Respublikasının vergi məcəlləsi haqqında qanunu səh 112 [↑](#footnote-ref-12)
13. Azərbaycan Respublikasının vergi məcəlləsi haqqında qanunu səh 113 [↑](#footnote-ref-13)
14. Azərbaycan Respublikasının büdcə sistemi haqqında qanunu [↑](#footnote-ref-14)
15. Azərbaycan Respublikasının büdcə sistemi haqqında qanunu [↑](#footnote-ref-15)
16. AR vergi məcəlləsi səh. 156 [↑](#footnote-ref-16)
17. AR Büdcə sistemi haqqında qanunu [↑](#footnote-ref-17)
18. Musayev A. F. ,**Vergi siyasətinin iqtisadi problemləri**, Bakı, 2004,s. 66 [↑](#footnote-ref-18)
19. Albert Jaeger, «**The Political Economyof Government Debt**».,2010, Amsterdam,pp 58 [↑](#footnote-ref-19)
20. Виссарионов А., «**Уроки кризиса»,** Экономист, 1999, №2, с.15-22. [↑](#footnote-ref-20)
21. a.g.ə.s 15-22 [↑](#footnote-ref-21)
22. Famil F. Mustafayev,**Keçid iqtisadiyyatında dövlət tənzimlənməsinin makroiqtisadi aspektləri,** Monoqrafiya, Bakı, ELM, 2008 s.257 [↑](#footnote-ref-22)
23. **Морозов В, Анатомия кризиса – политика отсроченной инфляции, Вопросы экономики, 2009. - №9. - с. 26-40.** [↑](#footnote-ref-23)
24. a.g.ə. c. 26-40 [↑](#footnote-ref-24)
25. **Перламутров В., «Кризис экономики и хаос цен в России» , Проблемы теории и практики управления, 2011, №6, с.20-24.** [↑](#footnote-ref-25)
26. **a.g.ə., s., 26-40.** [↑](#footnote-ref-26)
27. **a.g.ə., s.20-24.** [↑](#footnote-ref-27)